“Ahozko Hizkuntza Irakastea” webgunean gelaratutako sekuentzia didaktiko berriak paratu dira\nEIBZ · Urr 28, 2021 ·\nSekuentzia didaktiko berriak\nArnegi-Luzaideko Eskolan 2020-2021 ikasturtean ikasleen ahozko komunikazio gaitasuna ebaluatzeko irakasleek sortu eta gelaratu dituzten sekuentzia didaktikoak (euskaraz, gaztelaniaz eta frantsesez).\nHaur Hezkuntza: 5 urtekoak\nLehen Hezkuntza: 3., 4. eta 6. mailakoak\nAltsasuko BHIn 2020-2021 ikasturtean sortutako ahozko sekuentzia didaktiko bat (DBHko 1. mailakoa), ikasleen ahozko komunikazio gaitasuna talde kooperatiboetan nola landu den jasotzen duena.\n“Euskara Irakasteko Abestiak” webgunea\nEIBZ · Api 14, 2021 ·\n"Euskara Irakasteko Abestiak" webgunea\nEuskara irakasleei Interneten eskuragarri dauden abestiak erabiltzen lagunduko dien tresna sortu du Nafarroako Hezkuntza Departamentuak. Osotara, 350 kantatik gora bildu eta sailkatu ditu EIBZk sites honetan.\n“Xaldun kortin” webgunea\nEIBZ · Abe 22, 2020 ·\n"Xaldun kortin" webgunea\nNafarroako ahozko ondaretik jasotako kantu eta kontuak biltzen ditu Xaldun Kortin, Jolastu gurekin! egitasmoak. Euskokultur Fundazioak, Bortzirietako Euskara Mankomunitateak eta Labrit Ondareak 2014. urtean plazaratu zuten bilduma sarean jarri du orain Nafarroako Hezkuntza Departamentuko Euskara Atalak, irakasle eta haur nahiz guraso guztien eskura egon dadin.\nEGA: 2018ko 1. deialdiko Ahozko Probaren behin betiko emaitzak\nEIBZ · Mai 31, 2018 ·\nArgitaratu dira 2018ko 1. deialdiko Ahozko Probaren behin betiko emaitzak.\nEGA: 2018ko 1. deialdiko Ahozko Probaren behin-behineko emaitzak\nEIBZ · Mai 15, 2018 ·\nArgitaratu dira 2018ko 1. deialdiko Ahozko Probaren behin-behineko emaitzak.\nAtariko Proba prestatzeko material berriak eta EGAn izena emateko epea zabalik


PROIEKTU PEDAGOGIKOA | Zangozako Ikastola\nZangozako Ikastolan gure proiektuaren erdigunean pertsonak jartzen ditugu, etorkizuneko pertsonak hezten ditugu. Gure familiei laguntzen diegu beren seme-alaben bizitzako etaparik garrantzitsu eta zirraragarrienean, gustura, konfiantzan, etxean bezala senti daitezen nahi dugu.\nGure ikasleak pertsona zoriontsuak eta errespetuzkoak izatea nahi dugu; bizitzak planteatzen dituen egoerei erantzuten jakitea eta gizartean ondo integratuta egotea, hobetzen lagunduko duten gaitasunak dituzten pertsonak hezi nahi ditugulako.\nGure ikasleak pertsona eleanitzak izango dira, gure kultura eta beste kultura guztiak ezagutu, errespetatu eta baloratuko dituzten buru zabaleko pertsonak.\nHezkuntza-ikuspegi integratzaile eta humanista baten bidez, honako balio hauek landu nahi ditugu: errespetua, adiskidetasuna, bizikidetza, elkartasuna, espiritu kritikoa, ingurumenarekiko errespetua eta euskal hizkuntzarekiko eta kulturarekiko maitasuna.\nBeren heltze-prozesuan lagundu nahi diegu, beren gaitasunak garatzen lagunduz, izan nahi duten pertsonak izan daitezen ahalbidetuz.


Itsuentzako urpekaritza ikastaroa — Debabarrena turismo\nItsuentzako urpekaritza ikastaroa\nItsuentzako urpekaritza ikastaroa Atzeratua izan zen itsuentzako urpekaritza ikastaroa datorren igandean, uztailak 4ean goizeko 10etan ospatuko da Mutrikuko portuan. Buceo Euskadik egindako ekimen honek ONCE Fundazioaren sustapena du eta Murgilketa deskubritu ezazu programaren barruan gauzatuko da. https://www.debabarrenaturismo.com/eu/albisteak/1086158170 https://www.debabarrenaturismo.com/eu/albisteak/1086158170\nAtzeratua izan zen itsuentzako urpekaritza ikastaroa datorren igandean, uztailak 4ean goizeko 10etan ospatuko da Mutrikuko portuan. Buceo Euskadik egindako ekimen honek ONCE Fundazioaren sustapena du eta Murgilketa deskubritu ezazu programaren barruan gauzatuko da.\nDatorren igandean (uztailak 4) Mutrikuko portuan aitzindaria izango den esperientzia bat izango da. Itsuek, Murgilketa deskubritu ezazu programan parte hartu ahal izango dute eta, begiraleen laguntzarekin eta portuko kanpo aldeko dikean urperatuz, ur azpian hegan daudela sentituko dute.\nBuceo Euskadik ur-azpiko ekintzetan duen esperientzia zabala kontuan izanik, ONCE Fundazioak ekimena enpresa horren esku utzi du. Buceo Euskadik Mutrikuko herriari lotuta dagoen ibilbide luzea du, eta portua turismo zentru aktibo eta bizi batean bilakatu du.\nSarbidedun turismoa Debabarreneko eskualdeko garapen turistikorako gero eta sail estrategikoagoa da. Deba Beheko Garapen Ekonomikorako Elkarteak, DEBEGESAK, eskualdeko turismoaren sustatzaile bezala, oso positiboki baloratzen ditu horrelako ekintzak. Alde batetik, Mutriku eta Debabarrenaren alde turistikoa ezagutzera ematen dituztelako, eta bestetik, kolektibo jakin batzuek orain arte ezezagunak ziren eta turismoarekin erlazionatuta dauden esperientziez goza dezaketelako.\nHorrela, igande honetan (Uztailak 4), murgilketaren esperientzia dela eta, Mutrikuko portua berriro ere protagonista bilakatuko da. Portura hurbiltzen direnek esperientzia hau ikusteko aukera izango dute, gai direnek, murgiltzeko aukera ere izango dutelarik.\nItsuei zuzendutako murgilketa ekintza hau, kanpo aldeko dikearen parean egingo da igande honetan, Uztailak 4, goizeko 10.00ak eta 13.00ak bitartean.\nEkimen honen antolatzaileek komunikabideetako ordezkariei ekimen honetan parte hartze aktiboa izatera gonbidatu nahi die eta, nahi izanez gero, baita murgildu eta partehartzaileak elkarrizketatzera ere.\nJavier Aginaga (Buceo Euskadi)\nTno. 943 195088


Hiru langile hil dira azken 48 orduetan istripu ez-traumatikoetan | Ekonomia | Berria\nHiru langile hil dira azken 48 orduetan istripu ez-traumatikoetan\nAtzo bi garraiolari bi hil ziren, Zamudion eta Iruran, eta gaur beste behargin bat zendu da, lanean ari zela, Errenteriako Gureak-en.\nApirilaren 28an Bilbon Lan Osasunaren Nazioarteko egunean egindako mobilizazioa. Monika de Valle / Foku Tamaina handiagoan ikusi\nLAB sindikatuak jakinarazi duenez, laneko hiru heriotza jazo dira azken 48 orduetan Euskal Herrian, istripu ez-traumatikoen ondorioz. Atzo ostegunez bi langile hil ziren, bata Zamudion (Bizkaia) eta bestea Iruran (Gipuzkoa); garraiolariak ziren biak.\nSindikatuaren ustez, «ez da kasualitatea garraioan ematen diren heriotzen zati handi bat arazo kardiobaskularrek eragindakoa izatea. Laneko arrisku faktoreak daude kopuru lazgarri hauen atzean: lan sedentarioa, estresa, presio eta erritmo altuak, ordutegiek eragindako bizi kalitate gabezia eta abar».\nErrenteriako Gureak-en jazotako laneko heriotzarekin ere antzeko iritzia agertu du sindikatuak: «Ezagunak dira enpresak darabiltzan lan politikak, non lan karga eta erritmoak oso altuak diren».\nLABen kalkuluen arabera, aurten dagoeneko hamar laneko heriotza ez-traumatiko gertatu dira Euskal Herrian, «arazo kardiobaskularrak eragiten dituzten arrazoi laboralak tarteko».


Gamerok atzo egindako salaketak "demagogikotzat" jo ditu Imazek - - Hiruka.eus\nUkberri 2004-10-20 14:08\nAtzo Iñaki Gamero PPko legebiltzarkideak Leioako "Ikastetxean Euskaraz Jolasten" ekimenaren inguruan egindako salaketei erantzun die gaur Onda Cero irratian Josu Jon Imaz EAJko EBBko presidenteak. Popularren ordezkariak "ez du informazio osoa eman" jeltzaleen buruzagiaren hitzetan, aipatu egitasmoa D ereduko zentro publiko bateak gauzatzen ari direlako, "non gurasoek euren borondatez erabaki duten seme-alabak jarduera guztiak euskaraz egin ditzatela, hezkuntzari zein jolas-orduei dagokienez".\n"Neska-mutilak ingelesa ikastera bidaltzen ditugun eskolan, ikasgelan zein jolas osagarrietan hizkuntza hori erabili behar dela esateak ez luke inor harrituko. Gurasoak garen aldetik guztiz normala irudituko litzaiguke hizkuntzaren ikasketa prozesuaren baitan", azpimarratu du Imazek. "Gaztelaniaren bazterketa" ematen ari dela esateak "demagogikotzat" jo du.\nEAJko EBBko presidenteak nabarmendu duenez, "eskolan euskaraz, gurasoekin gaztelaniaz eta lagunekin berdin-berdin hizkuntza zein bestean hitzegiten duten ume horiek arazorik ez dute eguneroko elkarbizitzan". Horrek euskal gizartean "dramarik edota gatazkarik" ez duela suposatzen aipatu zuen Imazek, bere alderdia gizarte elebidunaren alde dagoela adieraztearekin batera. "Gure hizkuntzak euskara eta gaztelania dira. Gauza da aurrenekoa ahulagoa dela eta guk bakarrik daukagula", azaldu du.\nHori dela eta, horrelako gaiekin ez dela "dramatizatu" behar uste du Imazek, hain zuzen ere, gurasoek eurek direlako hizkuntza eredua erabakitzen dutenak: "Euskara eta gaztelaniaren arteko gerra hauekin ez diogu inori onik egiten", dio berak. Jeltzaleen buruzagiaren ustez, "euskara euskaldunen transmisiorako hizkuntza izan dadila bermatzen jarraitu behar dugu".


Osteguna, 2015(e)ko iraila(r)en 24-(e)an 09:18etan\tKudeatzailea\tKexak\nAita Madinabeitia Plazatik eta Elkarguneako tuneletik igarotzen den bide zatiak gasolindegi atzetik Trenbidearen Zumardiaraino lotzen du bidegorria. Gune horretan ibiltzen den jendetza ikusita, arriskutsua da bizikleta gainean ibiltzea, besteak beste, kiroldegira, Ludotekara edo Musika Eskolara joaten diren haur asko ibiltzen delako.\nUdalak seinaleak ipini ditu herritarrei jakinarazteko debekatuta dagoela bizikleta gainean zeharkatzea Elkarguneako tunela eta Aita Madinabeitia Plaza. Tarte horretan txirrinduz doazenak bizikleta gainetik jaitsi eta oinez ibili beharko dira. Jende asko dabilen tokia denez, Udalak neurri hau hartu du istripuak saihesteko eta segurtasuna bermatzeko.\nAstelehena, 2015(e)ko apirila(r)en 20-(e)an 09:55etan\tKomunikazioa\tKexak\nUrola ikastetxeko parkinerako sarrera eta Kukuherria auzora doan bidea elkartzen diren bidegurutzen ikusmen arazoak daude, hain zuzen ere Kuku Herri auzirako dauden zabor ontziek ez dute ongi ikusten uzten. Horrez gain, Udalak ipinitako ispilua lurrean dago. Hau horrela dela, izugarrizko arriskua eragiten du batez ere lehen aipatutako ikastetxetik jendea ateratzen edo sartzen ari denean. Ezbehar larririk gerta ez dadin zerbait egitea eskertuko nuke.\nBai Udaltzaingoak eta bai Ingurumen saileko teknikariek aztertu dute zure kexa eta arrazoi duzula ikusi dute. Horregatik, neurriak hartuko dituzte aldatzeko: ispilua bere tokian jarriko dute, eta zabor ontziak lekuz aldatuko dira.\nMilesker gurekin harremanetan jartzeagatik eta herria hobeto kudeatzen laguntzagatik.\nAstelehena, 2015(e)ko apirila(r)en 20-(e)an 09:53etan\tKomunikazioa\tKexak\nHerriko festak eta Urte zahar gauean nahikoa ez eta orain Insausti Jauregiko ezkontzetan ere petardo edo suziriak erabiltzen hasi da jendea.Debekatzea gehiegi bada gutxienez erregulatutzea proposatzu nahi dut,herrian sentsibilitate desberdineko biztanleak bizi bait gara;adineko pertsonak,gaixoak eta era guztietako animaliak.Azken hauek entzumena garatuago dutelako antsietate haundi sortzen die festa ospatzeko modu zaratatsu horrek.Era berean,Urte zahar gaueko kaleko zikinkeria eta Insausti parkean geratzen denak pena ematen du.\nEguneko ordutegi normalean eta legezkoak diren suziri edo petardoak botatzea legezkoa da, eta, beraz, ezkontzetako suzirien aurka ezer gutxi dukagu guk egiteko. Halere, eta auzotarron kexak ikusita, bertan ezkontzen direnei ohartaraziko diegu auzotarrek kexu zaretela eta ahal badute ez botatzeko.\nAstelehena, 2015(e)ko apirila(r)en 20-(e)an 09:28etan\tKomunikazioa\tKexak\nAnaitasuna Plazan, lurreko baldosa batzuk altxatuta daude, bada denbora gertatu zela eta aspaldian balla batzuekin babestuta daude. Umeren batek min ere hartu du balla erorita. Komunitateko administrariak udaletxera arazoaren berri bat baino gehiagotan eman du. Ez dakit zein arrazoigaitik dauden oraindik ere konpondu gabe.\nUdal teknikariek esan digutenez, zuk aipatzen duzun plaza zati hori komunitatearena da, eremu pribatua, eta horregatik Udalak ezin du bertan lanik egin. Segurtasuna bermatze aldera, puskatutako zatia hesiekin babestu du, baina konpontzea komunitatearen ardura da, berari dagokiolako. Lan horiek diruz lagundu ditzake Udalak, baina erantzukizuna komunitatearena da.\nAstelehena, 2015(e)ko apirila(r)en 20-(e)an 09:25etan\tKomunikazioa\tKexak\nPlaza berri barreneko iturria 2013 ko Andremarietatik ura dariola dago... inork konponduko ote duen edo noizbehinka begiratzen dut, baino badirudi inork ez duela ikusten... Por tzierto, galdetzen dut bide batez, gaur egun kaleetan ditugun ur iturriak zein urekin ornituak diren... zeren ura hanbeste kostatzen den einean... Urolara euro batzu joan dira hainbeste hilabeteetan....\nZuk aipatutako iturriaren berri eman diogu Gipuzkoako Uren arduradunei, eta begiratzekotan gelditu dira.\nBestalde, herriko iturrien inguruan, arrazoi osoa duzu. Azterketa bat eginda dugu eta iturriei pulsadoreak jartzeko asmoa ere badaukagu, baina iturritik iturrira aldea dago, batzurentzat pulsadore egokia topatzen lanak ari gara izaten.. Onartzen dugu gai honi behar bezala ez diogula heldu, baina saiatuko gara lehenbailehen interbideren bat topatzea.\nAstelehena, 2015(e)ko apirila(r)en 20-(e)an 09:21etan\tKomunikazioa\tKexak\nEz dut ulertzen banatzen den aldizkari, informazio txosten edota propagandako materialarena. Denbora guztian ari gara hitzegiten birziklapena, berrerabilpena, hondakina, kostoak..... eta buzoietara iristen zaigun idazkien materiala guzti horren kontrakoa da, adibidez KONTSEJUPETIK, GARBI eta bereziki umeak lantzen duten AGENDA 21.\nZuk aipatzen duzun kontu horretan ez zaizu arrazoirik falta, baina hor bi kontuk egiten dute talka eta erabakia ez da erraza: batetik, zuk esanda bezala, ahalik eta hondakin gutxien sortzearena dago, baina bestetik, herritarren informaziorako eskubidea eta gardentasuna daude, eta hori ere oso garrantzitsua da. Egia da gaur egun Internet eta bestelako teknologia berriek papera gutxiago erabilita herritarrak informatzeko aukera eskaintzen dutela, baina oraindik asko dira teknologia berri horiek eskura ez dituzten herritarrak, eta horiek ere udal informazioa jasotzeko eskubidea dute. Dena den, jakinarazi nahi dizugu Udalak banantzen dituen esku-orri, aldizkari, kartel nahiz bestelako euskarrietan beti birziklatutako papera erabiltzen duela, ingurumenari egiten zaion kaltea ahalik eta txikiena izateko.\nKexaren bat bidaltzeko\nUdalari kexaren bat bidali nahi badiozu, egin KLIK! eta bete formularioa.


Argia :: Txirrindularitza\n2014ko irailaren 30a | Ordua Euskal Herrian Txirrindularitza\nArgiako Bertso jarriak\nArmstrong auziari jarriak\tAitor Sarriegi\tDoinua: Iriyarena\nbazaio... Frantziak badu bere Coppi\tJon Torner Zabala\tRaul Perez Martinez ::Jacques Anquetil\niraupena ::110 orrialde\nEuskaltelen filosofia aldaketa kritikatu dute taldean aritutako txirrindulariek\tJon Torner\tEuskaltel Euskadi taldean aritu diren eta gaur egun puntako beste talde batzuetan dauden hainbat ziklistak (Markel Irizar, Beñat Inxausti, David Lopez, Iker Camaño, Jonathan Castroviejo, Koldo Fernandez de Larrea eta Haimar Zubeldiak) bere filosofia hautsi ez dezan eskatu diote talde laranjari. Igor Gonzalez de Galdeano Euskalteleko kirol-zuzendaria egin dute taldeak bizi duen egoeraren erantzule, World Tour ligan jarraitu ahal izateko txirrindulari atzerritarrak fitxatzeko agertu duen asmoagatik bereziki.\nBrontzezko hiru domina lortu dituzte euskal kirolariek Londresen Londresko Olinpiar Jokoetatik brontzezko hiru domina eskuratuta itzuli dira etxera euskal kirolariak. Lehenengoa Maialen Chorrautek (Lasarte) lortu zuen kayakarekin, bigarrena Maider Undak (Gasteiz) borroka librean eta hirugarrena Nely Carla Alberto, Eli Pinedo, Andrea Barno eta Patricia Elorza eskubaloi taldeko jokalariek eta Jorge Dueñas hautatzaileak.\nSan Francisco 1896, bidegorri eske\tNagore Irazustabarrena\tSan Fancisco (AEB), 1896ko uztailaren 25a. Milaka txirrindularik bi gurpileko garraiobidearen aldeko martxa egin zuten hiriko kaleetan, Good Roads (Bide Onak) mugimenduak antolatuta. Biharamunean The San Francisco Call egunkariak adierazi zuenez, 100.000 bizikletazale inguru bildu ziren,... Espainiako Itzuliaren inposizioa salatzeko, Gasteiztik Bilborako martxa egin dute bizikletaz\tESAITek antolatuta, ehundaka pertsonak hartu zuten parte Gasteiztik Bilbora egin zen bizikleta martxan. Bi helburu nagusi zituen ekimenak: alde batetik, euskal txirrindularitzari babesa ematea, eta bestetik, Espainiako Itzuliaren inposizioa salatzea. Ibilbidea osorik egin gabe, asko izan ziren tarteko herrietan martxara batu zirenak. Irudiotan, partehartzaileak Urretxutik (Gipuzkoa) pasatzen:\nOstiralean iritsiko da Espainiako Itzulia Bilbora, eta Bilbotik Gasteizera egingo dute ibilbidea larunbatean.\n�Jogo bonito� Munduko Futbol Koparen beste aldea\nFutbolaEuskal selekzioakTriatloiaDopinaPilotaHerri kirolakAtletismoaArraunaJoko OlinpikoakErrugbiaSaskibaloiaSurfa Kazetaritza independentea eta profesionala egiten dugu, euskaraz eta euskaldunontzat.


'Esnatu naiz', Elurren bizipena oholtza gainean - Tolosaldea - Tolosaldeko ataria\nJon Miranda / Iñigo Terradillos 2020-06-26 14:51\n«Zuek uste duzue trans bat lasai bizi daitekeela Albizturren? Edo lesbianak izan eta bikote diren bi neska gaztek lasaitasun osoz bizi dezaketela beren maitasuna Anoetan? Edo ustez laguna duen beste gizonezko bat bikotekide duela esan dezakeela gizonezko heldu batek lasai Tolosan?». Galdera horiek bota ditu Andoni Mutiloa aktoreak. Esnatu Naiz antzerkia, dantza eta musika nahasten dituen showa aurkeztera dator eskualdera Tolosaldea Garatzeneko Migrazio eta Aniztasun sailak gonbidatuta.\nKabaretaren generoa lantzen duen obra honek identitatea, giza-harremanak eta sexualitatea ditu hizpide, baina batez ere, norberaren nortasunarekin bat egin eta aske bizitzeko gonbita egiten du. Horregatik ikusi du aproposa gure eskualdean eskaintzeko, Ana Telleria teknikariak: «Oso originala da, kritikoa, tristea, eta aldi berean, barregarria; egokia iruditu zitzaigun Tolosaldean eskaintzeko ekainaren 28aren inguruan, egun hori aldarrikatu eta ospatzeko».\nDonostiako Poltsiko Antzerki Sorkuntzaren barruan sortu zuen antzerki lana Mutiloak eta COVID-19agatik etena egin ostean, gaur Adunan eta etzi Altzon eskainiko diren saioekin ekingo die berriro ere emanaldiei. «Elur da protagonista. Londresko The Pink Flamingo klubean egiten du lan. Dantzatzeaz eta kantatzeaz gain, bere showa izatea lortu du eta gauero jende asko joaten da bera ikustera. Harrigarria izan da Elurren eraldaketa. Izan ere, duela hamar urtera arte baserrian bizi zen bere familiarekin. Nola demontre lortu du baserritar euskaldun honek underground mugimenduko modako artista izatea Londresen? Zer bizipen izan ditu Elurrek azken hamar urte hauetan? Eta zergatik da Beyonce guzti honen erruduna?». Gisa honetara aurkeztu du Mutiloak 40 minutu inguruko iraupena duen obra. Gidoilari eta zuzendari izateaz gainera, bera da oholtza gainean ageri den aktore bakarra.\n«Atzera begira jarriz gero, konturatzen gara LGTBI kolektiboaren eskubideen alde urrats garrantzitsuak eman direla, baina hala eta guztiz ere, oraindik badago sentsibilizazioaren beharra. Helduagoak garenok pentsa dezakegu gazteek ez dituztela, jada, horrelako arazoak bizi. Baina ez da horrela gertatzen. Beldurtuta daude gazte horietako asko, sentitzen dutena adierazteko ikaraz. Badaude 20 urteko gazteak etxean kontatu ezin dutenak, zer diren eta nola bizi nahi duten lagunekin partekatu ezin dutenak. Hori tristea da eta aldatu egin behar dugu».\nTelleriak berretsi egin du Mutiloak esandakoa eta Gehitu elkarteak egindako ikerketa bat aipatu du, zeinetan ondorioztatzen den, kolektiboko kide askok euren herrietatik alde egin behar izaten duten beren sexu izaera dela eta. «Lan handia egin beharra dago oraindik», baieztatu du Migrazio eta Aniztasun teknikariak. Mutiloak onartu du oraindik ere genero eta sexualitate gaiak arrotzak egiten zaizkiola jende askori eta Esnatu naiz obra haiengana hurbiltzeko sortu dutela, gai honetara hurbilpen bat egiteko, «modu goxoan, eta dramatizatu gabe». Horregatik, behin emanaldia amaituta, ikuskizunaren sorkuntza prozesua nolakoa izan den partekatuko du Mutiloak gerturatutakoekin eta haien galderak erantzungo ditu. «Solaserako, hausnarketarako eta gogoetarako espazio bat zabaldu nahi dugu».\nTolosaldea Garatzeneko Migrazio eta Aniztasun sailetik antzerki lana modu aproposa iruditu zaie gai hauen inguruko eztabaida bultzatzeko. Mutiloak ere nabarmendu du Esnatu naiz ez dela entretenimendu soila: «Zerbait ikuserraza, arina, ederra eta atsegina sortu nahi genuen, baina zer pentsatua emango zuena. Bestela obra honek ez luke bere helburua beteko».\nMutiloak antzeztu, dantzatu eta kantatu egiten du oholtza gainean eta onartzen du exijentzia handiko lana dela. «Batzuetan iruditzen zait kamikaze bat naizela, inolako babesik gabe oholtza gainera nik bakarrik salto egiteagatik». Bera da da Elurren istorioa hezur mamitzen dabilena baina lan hau osatu ahal izateko hainbat pertsonaren laguntza izan duela aitortu du.\nZauri handiak, oraindik sendatu gabeak azaltzen dira antzerki lan honetan baina obraren egileak nabarmentzen du Elur bezalako pertsonek egoera oso gogorrak pasa izanagatik ere sekulako bizipoza dutela. «Ahal dutena egiten dute alai eta pozik bizitzeko». Bi alde horiek erakutsi nahian aukeratu dute Esnatu naiz lan honetarako kabaretaren formatua. Adunan gaur eta etzi Altzon ikusi ahal izango da, baina Mutiloa gogoz dago beste herrietara ere emanaldi hau eramateko, eta bide batez, lanak berekin dakartzan gogoeta guztiak partekatzeko.\nEkainaren 26an Adunan eta ekainaren 28an Altzon.\nTolosaldea Garatzeneko Migrazio eta Aniztasun saila.\nParekidetasuna Aduna Altzo\nJon Miranda / Iñigo Terradillos eka 27 Tolosaldea\nMaialen Lujanbiok kartzelako lanean bota zuen 2017ko Bertsolari Txapelketa Nagusian. Aurten, ekainaren 28ak gizartearen estereotipoen eta usteen tr...


Hemen zaude: EIZIE » Argitalpenak » Senez » Senez 10 (1990) » Literatura Unibertsala deritzan itzulpen bildumaz - Lurdes Auzmendi\nEusko Jaurlaritzako Kultura Sailak premia eta ondorioak bere egin ondoren hasi zen egiazko lana. Guztira ehun bat obra itzuli eta argitaratzea erabaki zen, honetarako bost urtetako epea jarri zelarik. Aurrerago ikusiko dugun bezala, ausartegiak izan ginen euskal itzulpenaren egoera eta itzultzaileen baldintzak baloratzeko orduan. Literatura unibertsalaz hitzegitea literaturaren historia osoaz hitzegitea denez gero, itzuli nahi ziren obrak aukeratzeko erizpideak finkatu behar izan ziren lehen lehenik. Literatura klasikotzat jotzen direneko obrak kanpoan uztea erabaki zen, beste arrazoi batzuen artean hizkuntza klasikoetatik euskarara itzultzeko itzultzaile potentzial oso txikia ikusten zelako. Pentsamenduzko obra batzuk sartzea erabaki zen, baina hauek gero kendu egin ziren Euskal Parlamentuan aurkeztutako mozio baten ondorioz hauekin beste bilduma bat osatzea erabaki zelako (eta bide batez esan behar da bilduma horren arrastorik ez dagoela). Guzti horren ondoren, literatura unibertsaleko autore ospetsuenen zerrendatzeari ekin zitzaion, itzuli zitezkeen obra bat edo gehiago izendatuz bakoitzari. Autoreak izendatzeko arazo larriegirik ez zen izan, ez eta obrak aukeratzeko ere, nahiz eta argitaletxeren batek best-sellerrak sartzeko nahia sutsuki azaldu. Beraz, autoreen zerrenda finkatu eta urte bakoitzean itzuli behar zirenen zerrenda zehatza urtez urte osatzea erabaki zen. Esan beharra dago mundu osoko idazleak aukeratu zirela zein hizkuntzatan idatzi zuten edo duten kontutan hartu gabe, pentsatuz kasu batzutan jatorrizko hizkuntzatik itzultzerik ez badago beste hizkuntza batzutara egindago itzulpenetatik egin beharko zela gurera.\nBestalde, euskal itzulpengintzak kuantitatiboki izan duen bultzadak kalitatearen balorazioa behar du orekatzen joateko, eta lehiaketa hauetara aurkeztu diren proiektuek eskeintzen zuten kalitatearen balorazioa oso beharrezkoa da non gauden eta lortu nahi dugun helmugara iristeko zer behar dugun jakiteko. Nik hemen gertatua gordintasun osoz azaltzea besterik ez dut egin, epaia eman dutenak bait dira nire ustez susmatzen ditugun baina oraindik gauen ilunpean gorderik dauden sakoneko hutsegiteak eta akatsak ezagutzera eman behar dituztenak. Eta amaitzeko, hona hemen 89ko eta 90eko lehiaketen ondorioz adjudikatutako obren zerrenda:\nCHEKHOV, �Ipuinak�, Xabier Mendigurenek itzulia.\nCONRAD, �Heart of darkness� I. Iba�ezek itzulia.\nTWAIN, �Huckleberry Finn�, A. Ibarzabalek itzulia.\nHAMSUN, �Sult�, J. M. Mendizabalek itzulia.\nPREVOST, �Histoire de Manon Lescaut�, A. Narbaizak itzulia.\nKIPLING, �Kim�, K. Navarrok itzulia.\nSWIFT, �Gulliver�s Travels�, I. Mendigurenek itzulia.\nFLAUBERT, �Madame Bovary�\nA. POE, �Ipuinak�\nL. STEVENSON, �Altxorraren uhartea�\nCALVINO, �Marcovaldo ovvero le stagioni in citta�\nSCIACIA, �Il giorno della civetta�\nJOYCE, �A portrait of the artist as a young man�\nT.A. HOFFMANN, �Ipuinak�\nTOLSTOI, �Ivan Ilitchen heriotza�\nM. FOSTER, �Where angels fear to tread�\nCOCTEAU, �Les enfants terribles�\nUNAMUNO, �Abel S�nchez�\nTRUMAN CAPOTE, �Thansgiving Day�\nSAINT EXUPERY, �Pilote de guerre�


Trafikoa Handitzea | Bostnan\nHome / Zerbitzuak / Trafikoa Handitzea\nZure ekintzen emaitzak ezagutzen ez badituzu, nola gaindituko dituzu zure helburuak? Bostnanen, helburuak lortzearen garrantzia ulertzen dugu, baina hazteko aztertu behar dela ere uste dugu.\nWEBGUNEAREN TRAFIKOAREN ANALITIKA\nWeb analitika edozein estrategia digitalen ezinbesteko zatitzat jotzen dugu. Erabiltzaileak daudeneko fase bakoitzaren araberako webgunearen trafikoa aztertzeak zure negozioari lagunduko dio, hobetu behar dituen puntuak zein diren jakiteko orduan. Web analisiak zuzenean eragiten dio estrategia guztiari. Bostnanen, informazio hori guztia eraldatu eta ondorio bihurtzen dugu, geure estrategia digitalak egunez egun optimizatzeko baliagarri izan dadin.\nKanpainaren helburuaren arabera, beharrezkoak diren tresnak abiarazten eta eratzen ditugu, datuak lortzeaz gainera, salmenta, bezero gogobete edo lead kualifikatu gehiago lortzeko erabaki zuzenak hartzen laguntzen duten insightak lortzeko baliagarriak direnak. Elementu horiek bezeroak benetan ezagutzen laguntzen digute. Elementu horiek oinarrizkoak dira, pertsonen emozioak eta portaerak aktibatzen baitituzte. Landing pagetan etengabeko hobekuntzak egitea edo e-Commerce baten bihurketa inbutuetan hobekuntzak aztertzea eta proposatzea, esaterako, geure egunerokotasunean derrigorrezkoak diren CRO zereginak dira.\nZure helburuak argi baldin badituzu, baina horiek ez lortzearen arrazoia identifikatzeko gai ez bazara, web aholkularitza bat behar duzu. Bostnanen, inguratzen zaituen ekosistema digitala ezagutzea eta aztertzea gustatzen zaigu, zure indargune eta ahulguneak identifikatzeko tresnarik onenak erabiliz. Informaziorik garrantzitsuena erabiltzen dugu, zure KPI-ekin bat datorren, eta zure ekosistema digitaleko elementurik garrantzitsuenak barne hartzen dituen estrategia bat garatzeko.


emakumezkoak edertasun eta osasun sekretuak\nHona nahi: Hasiera\nEzin zoriontasuna eta arrakasta sarbidea I? Jendeak bi pertsona kategoriatan banatzen. Lehenengo kategorian horiek barne hartzen, nor da etengabe zoriontsu eta pozik bere buruarekin, bizitza pertsonalean arrakasta, eta lanean. Baina bigarren kategoriako dira horiek, Lehenengo kategorian gainbegiratzen duten eta lehen kategorian aplikatu nahi. Ezagutu, gutako bakoitzak izan dira aldiz, denean merezitako ohore gozatu ahal izango dugu, baina apaltasun delako ala, indulged dugu ala honetan beldurrez.\ngehiago: Auto-konfiantza ariketak!\nneke uneak guztiok beti arima ametsak, of, Ur argia izango du gorputzaren bidez exekutatu, nekea, ez bakarrik garbitzeko, baina emozioak eta egunaren sentsazio negatibo guztiak. eta, benetan, arima gehien sinple bat, hala nola, "sendatzaile" estresaren kontra dago, eta gero power hainbat aldiz gehikuntza hau? Orduan bihurtzen da senior arima, hau da, ezin hobea aldarte eman ahal, alaitasun, gorputza sendatzen da eta, azkenik, nekea kentzeko.\ngehiago: Dutxa altuagoa\nBody Care udan\nUdako gorputza bi probak jasaten: ultramoreen eguzki-erradiazio eta tenperatura altuak. To erradiazio aurka babesteko, kontuz ibili behar duzu arreta, babes agente aukeraketa, baita murrizteko eguzkia igarotako denbora, Gehienez 1,5-2 eguneko ordu.\ngorputza zaintzeko udan ere, entzun, eskatu dio. azala lodia hazten hasia da bada, gero aplikatu sasiak, azala lehorra bada, ur gainean makurtzeko. Body Care udan integrala eta iraunkorra izan behar da.\ngehiago: Body Care udan\nazala begi atsegina izan behar du, eta gogor lan egin beharko du. Azken finean, azala osasuntsu ez araberakoa beti on, zenbat diru ordaindu kosmetikoak duzu, edertasuna saloi eta beste bide batzuk, eta ez da ere arreta egokia. neurri handi batean araberakoa izango da zure power on, bizimodua, gidatzen ari zarela. Hori da, eta jakin behar duzun guztia, bere azala osasunean guztiz ihardun nahi baduzu.\ngehiago: Skin Care Body\nGutako bakoitzak izaera eman zion bere edertasun zati bat. Nork lortu lodi gorgeous ile, eta nor – betileen hain luzea, tinta no ez da beharrezkoa edo iltzeak jaiotza indartsu eta osasuntsu dagoela. Baina badira, nori bere itxura ez du gogoko, hemen, esan dute, ilea ez, eta sagu buztana. Baina ez da konpromisoa hartu du. Zure edertasuna kanpoko gisa, eta barruko borondate, Araberakoa da.\ngehiago: Body zainketa\norri 1 batetik 2\ngorputzaren zainketa Cosmetics


Ikastolaguna | Laskorain Ikastola\nBA AL DAKIZU ZER DEN IKASTOLAGUNA EGITASMOA?\n2018/2019 ikasturtean martxan jarri dugun ekimena da. Ikastolako komunitatearen baitan, gure ikasleen etorkizunera begira laguntzen aritzeko prestutasuna adierazten duen hori da Ikastolaguna. Batxilergoko orientazioan bidelagun diren guraso, ikasle ohi, irakasle zein adiskideak izan daitezke Ikastolagun.\nIzan ere, jakina da gure ikasleek euren etorkizuna irudikatzea ez dela lan erraza izaten eta ondorioz, ezinbestekoa dela ahalik eta informazio, esperientzia,orientabide egokienak eta anitzenak ezagutzea.\nHorrexegatik Laskorain Ikastolak familien zein ikasle ohien laguntza ezinbestekoa du. Ikasleen bidelagun izateko aukera izanik, Ikastolari nork bere ekarpena egiteko aukera du, hitz batez esateko, IKASTOLAGUNA izatekoa.\nZuk ere Ikastolagun izan nahi baduzu, eskertuko genizueke honako galdetegi hau erantzungo bazenu, beti izango baita orientazio-mintegi, mahai-inguru edo eta lantegietarako bisitak antolatzeko aberasteko aukera guztion partaidetzarekin.\nAldez aurretik, eskerrik asko, Ikastolagun!


Carmen Valero - Wikipedia, entziklopedia askea.\nCastelserás, 1955eko urriaren 4a (66 urte)\natleta eta kirol-zuzendaria\nJosep Molins i Montes (en)\nReal Federación Española de Atletismo (en)\naward for the best Spanish athlete of the year at Mundo Deportivo (1973)\naward for the best Spanish athlete of the year at Mundo Deportivo (1975)\naward for the best Spanish athlete of the year at Mundo Deportivo (1976)\naward for the best Spanish athlete of the year at Mundo Deportivo (1977)\nCarmen Valero Omedes (Castelserás, 1955eko urriaren 4a) espainiar atleta ohia da.\nHamabost urte zituela, gurasoekin Bartzelonara joan zen bizitzera. 1972an egin zuen debuta nazioarteko proba batean, Nazioen Krossean, Cambridgen. Bi urte geroago, Rabaten, zilarrezko domina irabazi zuen, eta 1976an eta 1977an, urrezkoa. Atletismo-proba horretan garaipena lortzen zuen lehen emakume espainiarra izan zen. 800, 1.500 eta 3.000 metroko probetan, Espainiako errekorra hautsi zuen, eta Espainiako kros-txapelduna izan zen 1973tik 1978ra eta 1981ean.\n1976an, Montrealeko Olinpiar Jokoetan parte hartu zuen, 800 eta 1.500 metroko probetan. 1981ean, erretiratzea zihoala iragarri zuen, baina 1986ko martxoan berriro agertu, eta Espainiako Kros Txapelketa irabazi zuen. Urte horretan bertan, abuztuan, 5.000 metroko Espainiako Txapelketa irabazi zuen, eta 1986ko abenduaren 31n, Madrilgo San Silvestre proba. Carmen Valeroren 1.500 metroko Espainiako errekorra, 1976koa, 1988ko uztailean hautsi zuen Maite Zuñiga arabarrak, Dusseldorfen. 1989an, Espainiako Atletismo Federazioko zuzendaritzako kide izendatu zuten.\nOrriaren azken aldaketa: 15 abuztua 2021, 12:01.


Egoitzetako langileek lan hitzarmena eskatzeko mobilizazioekin jarraitzen dute - Zumaia - Baleike.eus\nEgoitzetako langileek lan hitzarmena eskatzeko mobilizazioekin jarraitzen dute\nBaleike 2019-10-09 11:18\nGipuzkoako zaharren egoitzetako eta eguneko zentroetako langileek lan hitzarmenaren aldeko mobilizazioekin jarraitzen dute. Aste honetan bertan Gipuzkoa mailako martxa abiatu dute, eta horren baitan elkarretaratzea eta manifestazioa egin dute goizean Zumaian.\nGoizeko 10:00etan elkarretaratu dira Puntanoetako Otezuri zentroaren parean, eta handik abiatu dute San Juan egoitzatik ere pasa den manifestazioa. 'Zaintzaileak zainduz, bizitzak zaindu!' leloa duen pankarta baten atzean joan dira egoitzetako langileak.\nZumaiako erdigunean manifestatu ondoren, Zarautzera joan dira grebalariak. Maria Etxetxiki zentroan egingo dute topaketa. Urriaren 17an Azpeitian eta Azkoitian egingo dituzte ekintzak.


Lurralde-arteko hizkuntzen eta kulturen topaketak Akitanian — Euskal kultur erakundea\nLurralde-arteko hizkuntzen eta kulturen topaketen elkartea 1991n sortu zen. Urtero, egun batzuetako mintegi bat antolatzen du hizkuntza propioa daukan Frantziako eskualde batean (ikus ere gai honetaz Erramun Baxok-ek idatzi artikulua).\n2012an Lurralde-arteko XXII. topaketak Akitanian antolatuko dituzte Hizkuntza eta Kulturen Lurralde arteko topaketen elkartea, IEO Aquitània eta Euskararen Erakunde Publikoaren artean. Bordalen azaroaren 29an, Baionan azaroaren 30ean eta Pauen abenduaren 1ean, hiru egunez iraganen dira.\nAbenduaren 30eko goizean, Baionako Euskal Museoan, parte-hartzaile desberdinak Iparraldeko hizkuntza politikaren inguruan arituko dira. Euskararen Erakunde Publikoko hizkuntza politikaren aurkezpena egina izanen da, bai eta euskarazko formakuntza profesionala eta jarraikiari buruzko begirada zehatza, AEKrekin eta lizeoetako arduradunekin.\nArratsaldean aldiz, Euskal Museoaren bisita egiten ahalko dute, Euskal kultur erakundearen ekimenez egin Iparraldea 21 bideoa begiratu eta Pantxoa Etchegoin zuzendariak Euskal kultur erakundearen aurkezpen bat eginen die.\nOndotik elkartearen Biltzar Nagusia eginen dute eta hori bukatzean, musika animazioa izanen da Philippe de Ezcurra eta Kattalin Indaburu-rekin. Biharamunean, delegazioa Pauen izanen da.\nHizkuntza eta Kulturen Lurralde-arteko XXII. topaketak (egitarau osoa - pdf)


Gehiago irakurriUrriak 12: Kapitalaren aurka, herriok erresistentzia! -ri buruz\nFiltroko sarraskiaren 26. urteurrena\nSubmitted by admin on Az, 2020/08/26 - 07:10\nGehiago irakurriFiltroko sarraskiaren 26. urteurrena -ri buruz\nBoliviako Estatu plurinazionalaren prozesuak aurrera jarraitu behar du!\nSubmitted by admin on Og, 2019/10/17 - 13:26\nIrabazi behar, eta tarte nahikoarekin\nIgande honetan, urriaren 20an, hauteskunde presidentzialak izango dira Boliviako Estatu plurinazionalean. Hautagai batzuk aurkezten badira ere, bik baino ez dute aukerarik presidentziara heltzeko, Evo Morales Movimiento al Socialismoaren hautagaiak eta Carlos Mesa Frente Revolucionario de Izquierda alderdiaren hautagaiak. Edozein kasutan, “iraultzaile” eta “ezkerra” terminoek ez gaitzatela engaina: EEBBetan ihes eginda dagoen Gonzalo Sanchez de Lozada presidente ohiaren presidente ordea izan zen, eta gero presidentea 2003 eta 2005 urteen artean, MAS botere politikora heldu arte. Boliviako burgesiaren hautagai indartsuena da, irabaztekotan eliteentzat gobernatuko lukeena, azken 13 urteetan eraikitako Estatu soziala deseraikiz. Inkesta guztiek lehenengo postua Evori ematen badiote ere, lehenengo bueltan irabazteko baliozko botoen %40a lortu behar du eta bigarren hautagaiari %10eko tartea atera behar dio. Ez bada horrela, bigarren buelta batera joango lirateke bi hautagai bozkatuenak. Kasu honetan, MASen garaipena bai egon zitekeela kolokan, eskuineko bozka guztia Mesaren alde batzen bada.\nGehiago irakurriBoliviako Estatu plurinazionalaren prozesuak aurrera jarraitu behar du! -ri buruz


Derrigorrezko eskola-asegurua | Consumer\nBigarren Hezkuntzako hirugarren mailatik aurrera, 28 urtetik beherako ikasle guztien eskola istripu edo eritasun arriskuak estaltzen ditu.\nEspainiako ikasleek, DBHko 3. mailatik unibertsitateko graduatu ondoko ikasketak egin arte, 1,12 euroko kuota ordaindu beharko dute urtero, Derrigorrezko Eskola Aseguruari dagokiona. Estaldurak barne hartzen ditu osasun laguntza eta prestazio ekonomikoak, eritasuna, eskolako laguntzailea edo familia ezbeharra izanez gero.\nDerrigorrezko Eskola Aseguruak bost hamarkada baino gehiago daramatza Espainian: 1953ko uztailaren 17ko Legearen bidez ezarri zen, “ikasle espainiarren onurarako gizarte-aurreikuspena gauzatzeko, ezusteko eta aurreikus daitezkeen inguruabarren aurkako babes eta laguntza ahalik eta handiena kontuan hartuta”.\nGizarte Segurantzaren Araubide Bereziko prestazioen barruan sartzen da, eta eskola-istripuaren, eritasunaren edo familia-ezbeharraren arriskuak estaltzen dizkie Espainiako ikasle guztiei, edo Espainian legezko egoiliar diren 28 urtetik beherako atzerritarrei, Derrigorrezko Bigarren Hezkuntzako hirugarren mailatik (DBH) unibertsitate-graduondoko ikasketetara (masterra edo doktoretza) ikasketa ofizialak egiten dituztenei.\nUrteko kuota nahitaez sinatzen da, matrikularen ordainketarekin batera.\nAseguru hau lortzeko ez da tramite berezirik egin behar, urteko kuota, 1,12 eurokoa, nahitaez sinatzen baita, barne hartzen dituen ikasketetako edozeinen matrikularekin batera. Ikasle bakoitzeko kopuru hori bera ordaintzen du Hezkuntza Ministerioak Eskola Asegurua ordaintzeko; izan ere, Legeak jasotzen duen bezala, “Hezkuntza Nazionaleko Ministerioak ordainduko ditu aseguruaren kargak, %50ean, eta aseguratuen kuotek, beste %50ean”.\nAbonatu ondoren, ikasleak ikasturte osoan erabil ditzake bere zerbitzuak. Eskola Asegurua Eskatzeko Eredua eta kasu bakoitzean Gizarte Segurantzako Arreta eta Informazio Zentroetan eskatzen den dokumentazioa aurkeztuta eskatzen dira. Gaixotasunaren kasuan (larrialdiak izan ezik), eskaera zerbitzua eman aurretik aurkeztu behar da; eskola-istripua urtebeteko epean gertatzen denean eta familia-ezbeharretarako, bost urtera arte luzatzen da.\nEstaldura publikoa eta pribatua\nIkasleak nahi duen zentroa edo medikua aukera dezake, publikoa edo pribatua.\nEskola Aseguruaren bidez laguntza medikoa jasotzeko, bai istripuz bai gaixotasunagatik, ikasleak aukeratu dezake zein zentro edo mediku komeni zaion, publikoa edo pribatua. Osasun Sistema Nazionalekoa ez bada edo itundua ez badago, aseguruak fakturak ordainduko ditu tarifa batzuen arabera, eta ikasleak diferentzia ordainduko du kostua handiagoa bada.\nMediku edo osasun zentro itundu edo laguntzailerik ez badago, edo zentro pribatu batean larrialdiko laguntza justifikatua behar bada, eskola aseguruak sortutako gastu guztiak estaltzen ditu. Ikasketak egiten dituzten erakunde akademikoan, probintzia bakoitzean itundutako ikastetxe pribatuen berri izan dezakete ikasleek.\nIkasle batek gorputz lesioa duenean bere ikasle izaerarekin zerikusia duten jardueretan, eskola istripua izan duela ulertuko da. Kategoria honetan sartzen dira, besteak beste, ikastetxeko kirol-praktikek eragindako lesioak, ikasketa-bidaia batek edo ikasketa-amaierako bidaia batek eragindako lesioak edo ikasketak egiten ari diren esparruaren barruko edozein jardueraren garapenak eragindako lesioak, baldin eta jarduera horiek ikastetxeek antolatu edo baimendu badituzte.\nIkasleak doako laguntza medikoa eta farmazeutikoa jaso dezake Eskola Aseguruaren bidez\nIkasleak laguntza medikoa eta farmazeutikoa doan jaso dezake Eskola Aseguruaren bidez, istripua izan duenetik alta medikoa eman arte (gehienez ere urtebete). Istripuaren ondorioen arabera, hainbat prestazio ekonomiko jasotzeko eskubidea ere badu: ikasketetarako ezintasun iraunkor eta erabatekoa dakarrenean, 150,25 eta 601,01 euro arteko kalte-ordaina ordaintzen da; ikasketetarako baliaezintasun handia erakusten bada, eta ikaslea bizitzako ekintzarik funtsezkoenak egiteko gai ez bada, urtean 144,24 euroko biziarteko pentsioa jasotzen du.\nEskola istripu baten ondorioz hilez gero, senideek 30,05 eta 120,05 euro bitarte jasoko dituzte ehorzketa gastuengatik. Hildako ikasleak emaztea, seme-alabak, 65 urtetik gorako zuzeneko aurrekoak edo ezinduak edo anai-arreba adingabeak baditu kargura, 300,51 euroko kapitala ere emanen da.\nGaixotasunagatiko prestazioak ikasleak aseguruaren indarraldian hartutako edo jasandako eritasunak estaltzen ditu. Kirurgia orokorrean, neuropsikiatrian, biriketako eta hezur-muineko tuberkulosian eta tokologian ospitalizazioa sartzen da, baina, justifikatuta badago, fisioterapiako, kobaltoterapiako, erradioterapiako, giltzurrun artifizialeko eta erradioterapiako tratamenduak ere egin daitezke, baita kirurgia masilofaziala ere, bakoitza bere mugekin.\nOspitaleratuz gero, sendagai osoen gastuak ere estaltzen ditu.\nOspitaleratze kasuetarako sendagai osoen gastuak ere estaltzen ditu prestazioak, baina tratamendu anbulatorioak direnean kostuaren %70 bakarrik ordaintzen da. Ikaslea hurrengo bi urteetan eritasunaren biktima hiltzen bada, senideei kalte-ordaina emanen zaie, eskola istripuaren ondoriozko heriotzagatik ordaintzen den kopuru berean.\nPrestazio hau ematen da ikaslearen etxeko egoera ekonomiko batek ikasketekin jarraitzea galarazten duenean: familia burua hiltzea (betiere diru-sarrerak 6.010,12 eurotik gorakoak ez badira familia unitateko kide bakoitzeko) edo familiaren aurri edo porrota. Ikasleak 86,55 euro jasotzen ditu (103,85 familia ugaria bada) ikasketak amaitzeko falta diren urteetan, edo lehenago ikasleak 28 urte betetzen dituenean.\nNahiz eta Eskola Aseguruak ezarri zuen legeak berak jasotzen zuen "Aseguruaren kuotak aldian-aldian berrikusiko direla", kuota behin bakarrik aldatu da, 1985ean, 171 pezetatik 187 pezetara igo zenean. Ikasleek eta Hezkuntza Ministerioak urtean ordaintzen dituzten 1,12 euroak.\nEta aseguruaren kostuak nabarmen aldatu ez badira ere, prestazioetarako ezarritako zenbatekoek ere ez dute aldatu: 1953tik aurrera, aldaketa bakarra izan da 1963an 8.400 (50,48 euro) pezetatik 14.400 (86,55 euro) pezetara igotzea, urteko zenbatekoan, familia-ezbeharragatiko prestazioagatik. Horrela, duela 50 urte baino gehiago kalte-ordain handiak eman zitezkeela esan daiteke; gaur egun, kasu batzuetan, hutsaren hurrengoa da; esate baterako, hileta-gastu gisa ematen dena, 30,05 eta 120,05 euro artean, eskola-istripu baten ondorioz ikaslea hiltzen bada.\nderrigorrezko eskola-istripu eskola euro ikasketak ikasle


SAP RMS & Workflow – espedienteen kudeaketa elektronikoa & negozio prozesuen definizioa\naukerak ugaritzen dira\nRMS, espedienteen kudeaketa elektronikorako soluzio estandar bat da.\nInformaziorako sarbide bizkor bat izatea negozio baten kudeaketa arrakastatsuaren giltza da. RMS tresnak sarbide bizkor hau ziurtatzen du. Espediente bakar batean, negozio transakzio baten inguruko informazio osoa egitura hierarkiko garden batean dago multzokatua.\nPaperean dauden espedienteak taxuera elektronikora bihurtzerakoan, paperik gabeko bulego baten abantailez gozatu daiteke: ez dago espedienteen biltegiratze kosturik, ez dago zertan kopia prozedura garestietatik igaro behar eta informazioaren erauzketa hobezin bat hornitzen du.\nDokumentuez gain, osagai elektronikoen aukera anitz bat baterabildu daiteke (osagaiak tokian tokiko SAP sistema batetik, beste SAP sistema batzuetatik edo SAP ez diren sistemetatik etorri daitezke):\nSAP Business Workflow R/3 sisteman oraindik mapeatuta ez dauden negozio prozesuak definitzeko erabili daiteke. Hauek, onespen edo abiarazte prozesu soilak (release) izan daitezke. Edota konplexuagoak direnak, material maisu bat sortu eta zerikusia duten departamentu guztiak koordinatzea bezala.\nSAP Business Workflow bereziki egokia da lan prozesuak modu errepikakor batean burutu behar direneko egoerentzat, edo negozio prozesuak hurrenkera espezifiko batean agente askoren parte hartzea behar duten egoeretarako.\nSAP Aholkularitza >Netweaver\nSAP ESS eta MSS atariak\nProcess Integrazioa (PI)


Futbolaren oroitzapenek Donostiako Aita Menni Zentroan kalte zerebrala duten pertsonak suspertzen dituzte | Red Menni\nFutbolaren oroitzapenek Donostiako Aita Menni Zentroan kalte zerebrala duten pertsonak suspertzen dituzte\nLehen aldiz lesio zerebralen bat duten pertsonek feav & afe-ko oroipen tailerretan parte hartu dute. Azken saioan jesus mari satrustegi, realeko aurrelari ohia eta pitxitxia izan zena 80ko hamarkadaren hasieran, eta bixio gorriz, realeko jokalari ohia izan ziren; gorriz saio guztietan egoten da normalean gurekin.\nZuatzuko Aite Menni Kalte Zerebraleko Eguneko Zentroko erabiltzaileek Futbolari Beteranoen Elkarteen Espainiako Federazioaren (FEAFV) eta Espainiako Futbolarien Elkarteko (AFE) ‘Oroipena’ Futbol Proiektuarekin lotutako esperientzia pilotu berri batean parte hartu dute. Tailer hauek arazo kognitiboak dituzten pertsonen bizi-kalitatea eta gogo-aldartea hobetzea dute helburu, futbola erabiliz. Lehen aldia da futbolean oinarritutako ekimen hau, iraganeko oroitzapenak eta emozioak gogora ekartzen dituena, kalte zerebrala dute desgaitasun neurologia duten pertsonei ere eskaintzen zaiela. Horrela, Aita Mennik eta FEAFVek bere lankidetza handitu dute, adinekoen taldeaz harago.\nSatrustegi eta Gorriz, bizirik dauden Realeko jokalari ohiak Zuatzuko gure zentroan izan ziren!\nFutbolaren emozioa ostiralero berpizten da\nPrograma hau, dibertigarria eta terapeutikoa, martxoaren 2an hasi eta maiatzaren 25ean amaituko da. Guztira 12 saio izango dira, bi ordukoak bakoitzak, ostiral goizetan. Tailerrean Realeko jokalari ohien elkarteetako futbolariek zuzenean parte hartzen dute, hala nola Alberto ‘Bixio’ Gorrizek eta Mitxel Loinazek eta Athleticekoek, hala nola Juan Mari Zorriquetak eta Andoni Ayarzak. Saioetan Paola Fonseca eta Sara Pachecho neuropsikologoen eta Kontxi Alonso laguntzailearen kontrol profesionala egiten da. Talde txuri-urdineko beste futbolari ohi batzuek ere parte hartzen dute, futbolaren eta sentsazioak eta oroitzapenak gogora ekartzeak igortzen dituen balioen bidez. Eta testuinguru honetan, Aita Menni Ahizpa Ospitalarien erabiltzaileek istorioak partekatzeko izan zuten joan den ostiralean, martxoak 16, Jesús Mari Satrustegi eta Alberto ‘Bixio’ Gorrizekin, Realeko Jokalari Ohikoen Elkarteko gaur egungo lehendakaria eta oroipen tailerren ohiko laguntzailea denarekin. Biei bereziki eskerrak eman nahi dizkiegu, eta Zuatzuko zentrora beraien hitzekin eta maitasunarekin hainbeste une on hurbiltzeagatik.\nFacebooken saio ahaztezin honen argazki guztiak ikus daitezke, oroitzapen eta pasadizoz beterikoa. Realeko ereserkia eta protagonistek parte-hartzaile guztiei eskainitako argazkiak ere ez ziren falta izan.\nZentroan bertan saioak egiteaz gain, tailerrak Donostiako klubarekin zerikusia duten beste jarduera batzuk ere antolatuta ditu, hala nola bisita gidatuak Realeko Museora eta Anoetako zelaira Donostian, edo lehen taldeak Zubietan egiten duen entrenamendu batera joatea. Jarduera horiek Real Sociedad Fundazioaren laguntza izango dute.\nLehen saioan, 2an egindakoan, Eguneko Zentroko parte-hartzaileen taldea eta profesionalez gain, beste hauek ere izan ziren: Mikel Tellaeche, Aita Menniko kudeatzailea; José Ezkerra, Aita Menni Oroipen Proiektuko koordinatzailea eta Psikologia Saileko burua; Olatz Uriarte, Zuatzuko Kalte Zerebraleko Zentroko koordinatzailea; Juan María Zorriqueta, jokalari profesional ohia eta FEAFVeko presidentea; Andoni Ayarza, jokalari ohia, FEAFV komunikazio zuzendaria eta tailerreko dinamizatzailea; eta Alberto “Bixio” Górriz eta Mitxel Loinaz, jokalari ohiak eta Realeko Jokalari Ohien Elkarteko kideak.\n* Diario Vasco egunkariko berriaren esteka.


Suziri - Wikipedia, entziklopedia askea.\n(«Kohete» orritik birbideratua)\nNew Horizons suziriaren aireratzea.\nSuziri bat errekuntzaz kanporatutako gasek bultzaturiko gailua da, batez ere piroteknian eta astronautikan erabiliak. Batzuetan misil ere deitzen zaie, baina izen hori bereziki arlo militarrean erabiltzen diren koheteetarako erabiltzen da.\nPiroteknian[aldatu | aldatu iturburu kodea]\nSuziri piroteknikoak airean lehertzean kolore eta soinu efektu biziak sorrarazten ditu eta bereziki ospakizunetan jaurtitzen dena. Bakarra erabiltzean batez ere txupinazoak egiteko izaten dira. Taldeka, su artifizialak lortzeko erabitzen dira.\nSuziri hitza, euskalkiaren arabera hitz ezberdinarekin ezagutzen da: hala nola bolanderak, Lekeitio aldean; fuetak, Bermeo aldean; etxafuegoak...\nOrriaren azken aldaketa: 14 otsaila 2020, 18:26.


Foru eta Udal Hauteskundeak – Nafarroako Hitza\n24th Jul | Albisteak, Astekoa, Ekonomia, Euskara, Gizartea, nafarroa, Politika |\t1389\n17th Jul | Albisteak, nafarroa, Politika |\t374\nLehertu da UPNren burbuila »\n19th Jun | Albisteak, Gizartea, nafarroa, Politika |\t396\nEguesibarko demografiaren bilakaeraren grafikoan bada bat-batean arreta erakartzen duen datu bat: hamarkadetako goranzko joera pausatuan, une batez, ziztu bizian egiten du gorantz populazioaren barrak. 2001etik 2014rako tartean da hori: XXI. mende hasieran 3.413 biztanle zeuzkan udalerriak; iaz, 19.014.\nNeurri gabeko hazkundeak, batik bat, Sarrigurengo urbanizazioaren sorrera eta garapenarekin du lotura, baina baita Gorraitz gunearen hazkundearekin ere. Hirigintza proiektu horiek, sarri, ustelkeriaren itzalek lagunduta etorri dira. Hainbesteraino, non denbora luzean Eguesibarrekin lotu den ustelkeria Nafarroan. Praktika horiek Josetxo Andia UPNko alkatearen dimisioa ekarri zuten 2013an, auzipetua izan —gerora absolbitua izan zen —eta alderdiak diziplina prozedura abiatu zionean. Garai horretan, Geroa Baiko Alfonso Etxeberriak hartu zuen kargua, bere koalizioaren eta PSN, Ezkerra eta Bilduren botoekin. Eta, joan den larunbatetik, alkate da berriro Etxeberria, udalbatzak hala erabaki ostean.\nHala, berretsi egin da orain dela bi urteko aldaketa, orain arte behin-behinekoa zena. Eta badu garrantzia: batetik, Eguesibar Nafarroako laugarren udalerria delako populazioari dagokionez, eta, bestetik, UPNren gotorleku izan delako azken hamarkadetan. Alderdi horren azken urteetako gainbehera, hain justu, populazioaren hazkundearen kontrako norabidean gertatu da, ia urte bertsuetan. 2007ko hauteskundeetan, kasurako, bederatzi zinegotzi eta botoen %51,33 eskuratu zituen UPNk. Joan den maiatzaren 24ko hauteskundeetan, %27 baino ez. Bozak irabazi zituzten erregionalistek, baina zortzi botoren aldea baino ez zioten atera bigarren indarrari, Geroa Bairi.\nEAJk eta Zabaltzen-en bildutako independenteek osatutako koalizioak, hain zuzen ere, 2.550 boto eta bost zinegotzi eskuratu zituen joan den hauteskundeetan. Geroa Baik, hala, 2011n Nafarroa Baik eskuratutako emaitzak —1.716 boto eta bost zinegotzi— hobetu ditu, eta emaitza horiek parez pare ireki dizkiote alkatetzarako ateak Etxeberriari. Larunbateko bozketan, haren alde egin zuten Geroa Bai, EH Bildu, Eguesibar Gara (Ahal Duguren inguruko hautagaitza) eta Ezkerrako zinegotziek; hala, gehiengo osorako hamar boto batu —17 eserleku ditu udalak—, eta eskuetan eutsi dio aginte makilari.\n2011n bezala, EH Bildu izan zen hirugarren indarra joan den hauteskundeetan ere: 150 boto gehiago eskuratu zituen, eta, hala, orain arteko bi zinegotziak mantendu. Haren atzetik, Eguesibar Gara hautagaitza sartu da udalean, 1.106 boto eta bi zinegotzirekin. Zerrenda horren emaitzek batez ere PSNri egin diote kalte, boto kopuruari eutsi badiote ere zinegotzi bat galdu dutelako sozialistek. PPk ere bidean galdu du orain arte zuen zinegotzi bakarra, eta, beraz, ez du ordezkaritzarik izango udal berrian. Ezkerrak, azkenik, eserleku bat galdu eta hautetsi bakarra izango du Eguesibarko Udalean.\nHamar kontzejuk eta sei populazio gunek osatzen dute Eguesibarko udalerria. Horietako batzuk, Sarriguren eta Gorraitz, adibidez, ezagunak dira azken urteetan izandako hazkundearengatik eta jasotako populazioagatik. Horien inguruan sortutako hirigintza proiektuek 90eko hamarkadako eta XXI. mende hasierako eraikuntza burbuilaren adierazgarri nagusi bilakatu zuten Eguesibar. Eta horrekin batera ustelkeria kasuak ere agertu ziren.\n2003koa izan zen sonatuena: Ignacio Galipienzo UPNko alkateak hezkuntza erabilerarako gordetako lursail bat eraikuntza enpresa bati saldu izana eta trukean komisioak kobratu izana ebatzi zuen justiziak. Galipienzok dimisioa eman zuen, eta Josetxo Andiak hartu zuen haren lekua. Hamar urte geroago, bide beretik alde egin zuen Andiak, epaileak auzipetu ostean, ustez diru publikoko 100.000 euro banku baten lehentasunezko parte hartzeetan inbertitu zituelako. Absolbitu egin zuten Andia, eta Geroa Baik jarritako helegitea ebazteko prozeduran dago orain justizia.\nZiurrenik, lotura zuzena izan dute ustelkeria kasuek UPNren gainbeheran. Jaitsiera horrek Geroa Bairi egin dio mesede, baina lehen indarra izan da, beste behin ere, alderdi erregionalista. Aldea dezente txikitu da, ordea, eta aldaketaren aldeko indarren akordioak direla medio, bukatu da UPNren hegemonia. Burbuilak, azkenean, eztanda egin du.\nAlfonso Etxeberria (GBai): “Bakoitza bere tokian jarri dute bozek” »\n19th Jun | Albisteak, Astekoa, Gizartea, nafarroa, Politika |\t327\n“Garai aztoratuan” lortu zuen alkatetza Alfonso Etxeberriak (Iruñea, 1965), 2013an, orduko alkate Josetxo Andiak (UPN) dimisioa eman zuenean, ustelkeria zantzuek bultzatuta. Orain, orduko aldaketa berretsi dute hauteskundeek. Eta duela bi urte martxan jarritako aldaketari jarraipena eman nahi dio Geroa Baiko alkateak.\nNola gogoratzen duzu 2013ko inbestidura?\nOso garai aztoratua izan zen, UPNko alkateen ustelkeria eta kudeaketa negargarriak erabat zipriztindu zutelako udala. Horren aurrean, gainerako talde politikoak elkartu ginen, utzikeria egoera horri buelta emateko, uste genuelako udala bidezkoa ez zen irudia ematen ari zela. Alde batetik, ilusionagarria izan zen, baina baita ardura handikoa ere, errealitate horri konponbidea eman behar geniolako.\nHauteskundeek orain arte behin-behinekoa zen aldaketa berretsi dute. Hala uste duzu?\nBai, argi eta garbi. Esan beharra dago orain dela bi urte gehiengo aurrerakoi eta ezkertiarra zegoela udalean, eta, oraingoan, gehiengo horrek gainezka egin du, babes handia lortu dutelako talde aurrerakoi eta ezkertiarrek, eta zehazki gureak, hain zuzen ere, azken bi urteetan lema eraman duenak. Ikaragarria izan da Geroa Baik jaso duen babesa: duela lau urte baino 800 boto gehiago jaso ditugu, eta, beraz, herriak azken bi urteetan egindako politikak babestu ditu. Herritarrei udaleko ateak ireki dizkiegu, eta udala kudeatzeko orduan, norabide aldaketa argia eman dugu, eta herriak ongi ulertu du. Alde horretatik, hauteskundeek bakoitza bere tokian jarri dute. Ez diegu huts egingo babesa eman digutenei.\nLuzaroan, ustelkeriarekin lotu izan da Eguesibar. Zaila da itzal horren zamatik askatzea?\n2003an Ignacio Galipienzo alkatearekin lehen ustelkeria kasua agertu zenetik, argi ikusi da UPNren gobernuek zein politika daramaten Eguesibarren. Galipienzok alkatetza utzi zuenean, gauzak ongi zihoazela zirudien, baina gerora ikusi zen ezetz, agintariak politika negargarrietara eta irregulartasunetara itzuli zirela. Azken urteetan, hedabideen lehen lerrora itzuli da Eguesibar, diru publikoaren inbertsio irregularrak egin direlako, agintarien gertuko enpresa pribatuei mesede eginez. Espainiako Estatuan Marbellaz hitz egin izan den bezala, Nafarroan Eguesibar izan da ustelkeria kasuek markatutako udalerria. Ustelkeriaren mapan, beti izan da puntu beltz bat Eguesibarren gainean.\nAipatzen duzun azken kasu horretan, absolbitu egin dute Josetxo Andia alkate ohia. Geroa Baik helegitea jarri dio erabaki horri. Zer espero duzue?\nJustizian sinesten dugu, baina epaitegiak dioenaz harago, badakigu Josetxo Andiak lehentasunezko partaidetzak erosi zituela diru publikoarekin, non eta bere bankuan [eszedentzian zegoen], eta inori baimenik eskatu gabe. Justiziak dioena dioela, galdutako dirua izan da hori. Arduragabekeria handia izan da. Beste eztabaida bat da hori delitua den edo ez.\nGertatu dena gertatuta, nola azaltzen da UPN, oraindik ere, lehen indarra izatea?\nBada esaten duenik: “Galduta ere, ni Betis beti”. Honetan ere antzera gertatzen da: jende batek ez du botoa aldatzen, nahiz eta jakin alderdi horretako agintariak herriaren interesen aurkako kudeaketa negargarria egin duela. Jende horrek agintzea nahiago dute, baskoak etortzeko beldur direlako. Guk behin eta berriro esan dugu guk ez dugula inondik etorri beharrik, ez garelako inora joan, eta mendeak daramatzagulako hemen. Bestalde, Eguesibarren Gorraizko berezitasuna dugu. Maila erdi-altuko urbanizazioa da Gorraitz, eta bertan bizi direnak, oro har, UPN eta PP bozkatzen duten kontserbadoreak dira. Hori bai, oraingoan gu [Geroa Bai] izan gara bigarren indarra.\nGorraitzek argi adierazten du Eguesibarko aniztasuna. Nola kudeatzen da halako udalerri plural bat?\nZaila da. Sarrigurenen, udalerriko populazio gunerik handienean, ongi islatzen da botoen aniztasuna. Kontzejuek presidentea dute, eta haiek esaten digute zer behar duten. Bi urte hauetan haien babesa izan dugu. Argi dago hainbeste populazio gune dituen udalerri bat kudeatzea ez dela hirigune bakarra duena kudeatzea bezain erraza, baina uste dut ongi ari garela herri guztietara iristen. Eta hobeto iristeko, talde eta elkarteen laguntza nahiko genuke, haien beharrak ezagutzeko.\nGeroa Bai, EH Bildu, Eguesibar Gara eta Ezkerrak eman dizute alkatetza. Udal gobernuan ere denek parte hartuko dute ?\nAkordioaren lerro nagusiak kenduta —gardentasuna, parte hartzea, era guztietako eskubideen defentsa, enplegua…—, gobernuaren osaketari dagokionez ez dugu ezer erabaki. Guk nahiko genuke denok parte hartzea, bai akordioaren bitartez edo gobernuaren parte izanda. Eta azken egoera hori lortuko ez balitz, gu prest gaude gutxiengoan gobernatzeko, baina gobernagarritasuna bermatuko duen akordio zabal baten barnean.\nIkaragarria da azken hamar urteetan Eguesibarrek izan duen hazkundea. Etxebizitzen eraikuntza neurrigabea izan da?\nEguesibarrek, Iruñearen mugakide izanda, askotan ezagutu ditu hiriaren garapen prozesuak bere lurretan. Urbanizazioen arazo nagusia zerbitzuak dira. Sarrigurengo eskolako kasua ikustea besterik ez dago: epeka egiten ari da, eta bailarako beharrak ase gabe. Beraz, bai, uste dugu gure udalerriko hazkundea neurrigabea izan dela, baina, batez ere, ez direlako hasieratik zerbitzuak bermatu. Etxebizitzak eskaini behar dira, noski, baina baita zerbitzuak ere. Ezin dugu bata eman bestea eman gabe.\nAginte makilak, ezkerrera »\n12th Jun | Albisteak, Astekoa, nafarroa |\t486\nMaiatzaren 24ko hauteskundeek, Nafarroako Parlamentuan aldaketaren aukera errealitate bihurtzeaz gain, iraultza sakonagoa eraman dute udaletara. Adibiderako, lehen hogei udalerri jendetsuenetatik bakarra (Cintruenigo) kontrolatuko du UPNk, eta ezkerreko alderdiek hartuko dute agintea.\t- Jarraitu irakurtzen...\nArturo Goldarazena (EH Bildu): “UPNk garesti ordaindu du bere itsukeria” »\n12th Jun | Albisteak, Astekoa, nafarroa, Politika |\t500\nTafalla eta Iruñea artean dabil egunotan Arturo Goldarazena (Tafalla, 1965). Ezusteko handirik ezean, bere sorterriko alkate izanen da, eta galtzak bete lan dabil, gobernu taldea osatzeko negoziazioetan murgilduta. Aldi berean, eskolak ematen ditu Nafarroako Unibertsitate Publikoan eta Nafarroako Goi Mailako Kontserbatorioan. Ez du zailtasun handirik espero, ezkerreko gainontzeko indarrekin batera, aldaketaren doinua udalera eramateko.\nEH Bilduk zortzi zinegotzi lortu ditu, eta UPNk, lau. Espero zenuten halako aldearekin irabaztea?\nGure arrakastak bainoago, UPNren amiltzeak harritu gaitu. Jakin bagenekien Tafallako jendeak egoera irauli nahi zuela, erakunde publikoak berritu nahi zituela, eta hori guztia kalean nabari zen. Horregatik, EH Bilduren igoera espero genuen, baina UPNk behea jo izana ezusteko handia izan zen.\nZeintzuk izan daitezke UPNren gainbeheraren arrazoiak?\nNire ustez, UPNren jarrera intransigentea izan da faktore nagusietako bat. Kontabilitate kontuetan, batez ere, bizkarra eman diete gainontzeko udal taldeei, eta jendea jabetu da horretaz. Sei zinegotzirekin, ezin diozu gizartearen gehiengoaren aurrean entzungor egin, garesti ordaintzen baita gisa horretako itsukeria. Bestalde, udalaren kudeaketa bera oso opakua izan da, hertsia erabat. Den-dena maneiatu dute udal gobernu taldeko kideek, eta ezinezkoa izan da ikuskaritza lana egitea. Oro har, esanen nuke UPNk udalaren ateak itxi egin dizkiela herritarrei.\nKrisiaren kudeaketari eta aginteak eragindako higatzeari leporatu dizkie UPNk emaitza txar horiek. Ados zaude irakurketa horrekin?\nEz dut uste hori Tafallako kasuan aplika daitekeenik. Ez da erreala. Gure herrian, beste hainbat tokitan bezala, egoera ekonomikoa ez da sobera ona, baina udala ez dago itota, zorpetzearen muga ez baitugu gainditu. Langabezia tasa, berriz, bai. Handia da, batez ere gazteen artean, eta horrek, seguruenik, eragina izan du UPNren gainbeheran. Baina halako eroriko bat ez da azaltzen erraza, eta faktore asko hartu behar dira kontuan.\nEta, kontrara, zeintzuk izan dira EH Bilduren indarguneak?\nNik bi ardatz nabarmenduko nituzke, batez ere. Alde batetik, lau urte hauetan udalbatzan egin dugun lan serioa; eta bestetik, herritarren parte hartzeari eman diogun protagonismoa. Lehen ardatzari dagokionez, uste dut arduraz jokatu dugula legealdi osoan: gure printzipioei muzin egin gabe, oposizio irmoa eta gogorra egin dugu hainbat unetan, baina era berean, ez digu lotsarik eman unean uneko akordioak lotzeak, izan UPNrekin edo beste edozein alderdirekin, tafallarren mesedetan zirela uste bagenuen. Herritarrek begi onez ikusi dute jarrera hori.\nHerritarren parte hartzea ere aipatu duzu…\nBai, hori izan zen gure programaren oinarrietako bat. Hauteskunde kanpainan ez genuen promesa ikusgarririk egin, egungo egoera ekonomikoan, inbertsio handiak eginen dituzula promes egiteak ez baitu zentzurik. Finean, ez dago horretarako dirurik; eta halako proiektuak, paperean itxuroso azaltzen diren arren, ez dira egingarriak. Horren ordez, printzipio argiak eskaini genituen: parte hartzea, gardentasuna eta talde lana. Ahotsa eman diogu jendeari, proposamenak egiteko garaian. Filosofia horizontala da erabat, herritarrek beraiek helarazi dizkigutelako euren beharrak, nahiak eta proposamenak. Eta hortik aitzinera, denon artean erabakiko dugu alternatiba hori eraikitzeko modua.\nGehiengo osotik zinegotzi bakarrera gelditu zarete, baina beharrezkoa izanen da itunak sinatzea, udal gobernu taldea osatzeko. Nola daramatzazue negoziazioak?\nOrain arte, ezkerreko indarrekin batzartu gara: Ezkerrarekin, IT Iniciativa por Tafalla taldearekin eta PSNrekin. Hirurek ala hirurek borondatea agertu dute negoziatzeko eta gure proposamenak aztertzeko, baina gaur gaurkoz ez dugu itunik sinatu. Negoziazioak, ordea, beste zutoin bat dauka: udaleko organoen eta batzordeen banaketa. Udal gobernu taldea osatzeko elkarrizketetatik banandu nahi izan dugu karguen aukeraketa, ez dugulako negoziazioa karta-trukatze soil bat bihurtzerik nahi. Beraz, hilaren 13tik aitzinera erabakiko dugu batzordeen osaketa.\nZeintzuk izan dira zuen lehentasun programatikoak, negoziazio horietan?\nNegoziazio mahaian eseri diren gainontzeko taldeei helarazi diegun lehen puntua larrialdiko aurrekontuena izan da. Izan ere, urteak daramatza UPNk aurrekontuak aurrera atera ezinik, eta hori konpondu behar dugu ahalik eta lasterren. Beraz, 2015eko behin-behineko kontuak negoziatu nahi ditugu, udal talde bakoitzaren proposamenak eta herritarrek egindako ekarpenak aintzat hartuta. Helburu hori lortzen badugu, oso mesedegarria izanen da tafallarrentzat, eta alderdiontzat ere baliagarria izanen da, 2016ko aurrekontu behin betikoen zirriborro gisa.\nUPNko buruek EH Bilduren aurka zabaldutako mezuak etengabeak izan dira kanpainan. Zaila izan al da ideia horiei aurre egitea?\nEz gehiegi, jendeak naturaltasun osoz hartu baititu gure proposamenak. Guk, batez ere, ilusioa nabaritu dugu, UPNk astindu dituen mamuen gainetik, eta hori argi gelditu da hauteskundeen emaitzetan. Gizartearen zatiketa areagotu nahi izan zuen UPNk, EH Bildukoak deabruen gisara aurkeztuta. Baina kukuak oker jo dio. Beldur eta mesfidantza horiek ez dira inondik ere azaldu.\n12th Jun | Elkarrizketak |\t902\nEta Tafallak abestu zuen »\n12th Jun | Albisteak, Astekoa, nafarroa, Politika |\t371\nEmaitza historikoak erdietsi ditu EH Bildu koalizioak Zidakos ibaiaren ertzeko hirian, eta alkatetza ziurta dezake bihar. Aginteari eustea ezinezkoa izanen zaio UPNri, hiru zinegotzi galdu ostean\t- Jarraitu irakurtzen...\n11th Jun | Politika |\t1077\nIa 80 urte geroago, larunbatean alkate abertzale bat izango da berriro Lizarran. Orain Lizarra eta Geroa Baiko zinegotzien babesarekin, Koldo Leoz EH Bilduko alkategaiak udala «ireki» nahi du.\t- Jarraitu irakurtzen...\n05th Jun | Albisteak, Astekoa, nafarroa, Politika |\t444


Bizkaiera.biz: Nabarra poema\nCecil Day Lewisek poema luze bat idatzi eban Matxitxakoko borrokan hain sutsu borrokatu ziran Nabarra ontziko marinelei eskainita. Borroka horren 75. urteurrena dala-ta, poema horren bitartez gogoratuko dogu orduan gertatutakoa.\nIdazleak ingelesez idatzi eban poema, euskerazko itzulpena ondoan dauela argitaratu zan 2003an Idatz & Mintz aldizkariaren 37. zenbakiko gehigarri moduan\nJatorrizko testuagaz batera, Luigi Anselmik euskeraz egindako itzulpena dator, eta Jesus Antonio Etxezarragaren sarrerea.\nCecil Day Lewis (1904-1972) Irlandan jaioa da. Umetan ama hil eta aitagaz, eleizgizon protestantea, Londresera joan zan. Ume-umetan hasi ei zan poesia idazten. Oxforden ikasi eban eta, ezkerraren eta marxismoaren giroan, han egin ebazan lagun poetika politiko barri bat bultzatzen ahalegindu ziran hainbat intelektual gazte, tartean Louis MacNeice, Stephen Spender eta W.H. Auden. Poeta, literatur kritiko, klasikoen itzultzaile eta irakaslea izan zan. Informazino Ministerioan editore izan zan, Oxfordeko poesia irakasle eta Harvardeko irakasle gonbidatua, eta 1968an Britainia Handiko erregetzak Poeta Laudatua izendatu eban. Ha ta guzti be, poesiatik bizi ezin eta Nicholas Blake ezizenagaz argitaratu ebazan nobela poliziakoek ekarri eutsien osperik gehien.\nThe Nabarra poema G.L. Steeren The Tree of Gernica liburuan kontatzen dan gertakariak irakurrita idatzi ei eban. Gertakariok 1936ko gerra hasieran Matxitxakoko borrokakoak dira. Orduan, Euzkadiko Gobernuak itsas-armada apala eratzeko, bakailao-ontzi edo ‘bou’ batzuk gerrarako moldatu ebazan eta Gipuzkoa, Bizkaya, Nabarra eta Donostia izena ipini eutsien. Galdames merkatalontziaren eskolta joiazala, Canarias gurutzontziagaz topo egin eta itsas bataila hasi zan. Gipuzkoa, sutan, Portugaleten babestu zan; Donostia, ihesean, Arcachonera erretiratu; Bizkaya azkenean Bermeon sartu zan. Nabarra ontzikoek, ostera, gurago izan eben azkeneraino borrokatu etsi baino. Gudarion adore eta kemenak txundituta idatzi eban C. Day Lewisek The Nabarra poema.\nAskatasuna hitz bat baino gehiago dugu,\nagintarien diru xehe merkea bainoago,\ntiranoaren ohorerik gabeko txekea edota zoroaren moneta,\ninflakzioak puzturikoa, bainoago. Hilkorra da, hori badakigu,\neta sarraskizale ez diren gizon arrunten irudira egina;\nirudi hori, ordea, saldurik ikusi baino lehenago\nhil eginen dute eta hilak izanen. Hilkorra da, bai,\neta hala ere bere errautsetarik goititzen da beti indarberrituta:\nlurrari datxekio eta haatik gizonaren bihotza\netxera bidean den txoria baino gorago hegaldatzen da\nsasoiko beroak asaldatzen duenetan:\nInoren kalte gabea da haren ukitua, egunsentiaren pare,\nbaina bekaizkeriaren itzal erogarriak askatu egiten ditu.\nAskatasuna hitz bat baino gehiago dugu.\nBihotz zailduak izanik, heriotza nahiago izan zuten, errenditu baino.


Zer da Begihandi?\nTopaleku eta inspirazio leku bat diseinuaren eta sormenaren tokiko komunitatearentzat.\nHarpidetu zaitez ekitaldi honi eta hurrengo edizioei buruzko informazio gehiago jasotzeko.\nEman izena gure newsletterrean eta antolatzen ditugun gertakariei buruzko informazioa bidaliko dizugu.\nOnartzen ditut pribatutasun-baldintzak.\nBidali ¡Mila esker, #, zure mezua bidali da!\nBegihandi doako topaketa ireki bat da, non diseinuaren eta sormenaren arloko profesionalek eta maitaleek gaur egungo eduki inspiratzaileak aurkitzen dituzten. Oro har, gune informaletan egiten da, ahal dela tabernetan eta agenda kultural propioa duten lokaletan, non esperientziak partekatzen diren garagardo on batekin gozatzen den bitartean.\n“Begihandi” hitzak hitzez hitz “begi handia” esan nahi du, diseinuaren eta sorkuntzaren panoramari ikuspegi zabal batetik begiratzeko ideiarekin bat egiten duelako; baina “Begihandi” ere tximista bat da, eta horregatik gustatzen zaio uretan hedatzen den tintaren ideia, EIDEk Euskadi, Nafarroa eta Iparraldeko sormen komunitatean egon nahi duen bezala.\nSormen-munduko hiru profesionalek beren lan-prozesuak, erreferentziak, inspirazio-iturriak edo esperientziak partekatuko dituzte ikaskuntzan eta miresmenean parte hartzen duen publiko batekin. Dena, topaketa informal batean, non gakoa bertako komunitate sortzailearekin gozatzea eta konektatzea den.\nDIGA – Arabako Diseinu Grafikoko Profesionalen Elkartearekin batera antolatu dugun BEGIHANDI Udaberria 2022 hau datorren ostegunean, ekainak 9, ospatuko da 19: 00etatik 21: 00etara Zas Kultur Espazioan (San Anton Plaza, 2) eta hitzaldiak honako hauek egingo dituzte:\nNaiara Errasti eta Nerea Durantez – Mooneki. Diseinu-estudioa\nZigor Samaniego – ZIGOR\nPatricia Nagashiro – Patricia Nagashiro Scientific & editorial illustration\nKonfirmatu zure asistentzia eta ez izan zalantzarik deialdia partekatzeko, egun horretan Zasen uzten gaituzten adina pertsona elkartu ahal izateko. Zure zain gaude!\n15 ekaina 2017\n25 maiatza 2017\n14 urria 2016


UEUren Udako Ikastaroen 50 urteurrenak hausnarketa eta festa uztertuko ditu\nSei ikastaro eskainiko dira Iruñean, ekainaren 27a eta 29a bitartean.\n2 Miren Mindegia / f Unai Beroiz\nXabi Lozano, Edurne Koch eta Kepa Sarasola, atzo, Katakrakeko atarian.\n- UEUren Udako Ikastaroek 50 urte beteko dituzte aurten eta edizio berezia izango da. Udako Euskal Unibertsitateak 22 jardunaldi eta topaketa antolatu ditu hainbat eragileekin elkarlanean, euskal gizartearentzat garrantzitsuak diren gaien inguruan hausnartzeko helburuarekin. Iruñean bi jardunaldi eta lau ikastaro eskainiko ditu. Horretaz gain, ekainean Euskal Herriko ia hiriburu guztietan UEUfestak prestatu dituzte. Ekainaren 7an egingo dute Iruñean, Laban.\nIruñean eskainiko diren jardunaldiak ekainaren 27an eta 28an izango dira, Edurne Koch UEUko Nafarroako arduradunak atzo erakundeak Iruñean eskainitako aurkezpenean azaldu moduan. Ekainaren 27an Elhuyarrekin #ElkarEkin zientziaren balioak egi-ostearen garaietan aztertuko dira. Ekainaren 28an, berriz, lurralde eko-euskaldun eta euskal-feministarik ba ote dagoen aztertuko da UEMA eta Kontseiluarekin antolatu den jardunaldian. “Bertan, etorkizunerako hirigintza eta lurralde antolaketa euskaldun, ekologiko, feminista eta sozialago batera trantsitatzeko bidea elkarrekin egiteko lehen pausuak eman nahi ditugu”. Bi jardunaldiak Katakraken egingo dira. Ahalik eta jende gehienak parte hartu dezan, jardunaldi hauen matrikula 10 eurokoa izango da, Kochek argitu bezala.\nJardunaldiekin batera, UEU-k Nafarroako Gobernuarekin elkarlanean prestatu dituen ikastaroak ere emango dira, azkeneko urteetako lan hildoari jarraituz, udako UEUren egoi-tza iraunkorra izendatua izan zen Ezpeleta jauregian. Lehentasuna izango dute hezkuntza graduko ikasle nafarrek eta doan dira. “Oso pozik gaude UEUk azken urte hauetan Nafarroan egiten ari den lanarekin eta batez ere Nafarroako Gobernuko Unibertsitateko, Berrikuntzako eta Eraldaketa Digitaleko departamenduarekin egiten ari garen elkarlan emankorrarekin”, borobildu zuen erakundearen Nafarroako arduradunak.\nIkastaro zein jardunaldietan izena emateko epea jadanik irekita dago eta ikastaroa hasi baino astebete lehenago arte egin ahal izango da matrikula. Ahalik eta jende gehienak parte hartu dezan, jardunaldi guztiek 10 euroko prezioa izango dute.\nHain zuzen duela mende erdi eman zituen bere lehenengo urratsak Udako Euskal Unibertsitateak, atzokoan UEUko zuzendari Kepa Sarasolak gogoratu zuen moduan. “Ordutik, Udako Ikastaroek ez dute hutsik egin udako beraien hitzordura. Euskara badabil unibertsitateko gaietan, eta hori da gure garaipena”.\nAurten, beraz, badauka zer ospatu UEUk. Ekainean zehar prestatu dituzten UEUfestak aurkeztu zituen atzokoan UEUko bazkide Xabi Lozanok. “Unibertsitate munduan askotan ekitaldiak oso seriotik egiten dira gauzak, eta nahiz eta horrelakoak ere egin behar diren, UEUren izaera gertukoa eta herrikoia islatzen duen zerbait egin nahi genuen. Elkartu, ospatu eta UEUko komunitatea omentzeko ekitaldi bat”. Hala, ikertzaile gazteen mikro-hitzaldiak, bertsoak, musika, zizka-mizkak eta “sorpresaren bat gehiago” ere izango dira. Iruñean, ekainaren 7an izango da UEUfestsa, Laban, arratsaldeko 18:00etan. Lozanok eta Kochek aurkeztuko dute ekitaldia, eta Irati Majuelo, Nerea Blanco, Imanol Picallo, Aroia Burguete eta Ilazki Anaut ikergazteek parte hartuko dute, Natxo Irigoien arituko da ikertzaile beterano bezala, eta Abereh musikariak jarriko dio erritmoa ekitaldiari.\nEuskal Herria zehar ere UEUfesta gehiago eskainiko dira: ekainaren 1ean Eibarren, ekainaren 2an Donostian, ekainaren 9an Bilbon, ekainaren 15ean Gasteizen eta ekainaren 16an Baionan. Ekitaldi hauetan parte hartu nahi duenak komunikazioa@ueu.eus helbidera bidali dezake. l\nl Sei ikastaro Iruñean. Horietako bi Katakraken izanen dira, eta gainontzeko laurak, Nafarroako Gobernuarekin elkarlanean antolatutakoak, Ezpeleta Jauregian. Ikastaro guztiak ekainaren 27tik 29ra bitartean izanen dira.\nl Izen-ematea, dagoeneko zabalik. www.ueu.eus.\nCarlos García del Barrio, nuevo vicario del Opus Dei\nNavarra controla todos los incendios forestales y rebaja el nivel de emergencia\nPide fijar los mismos criterios de evaluación en Bachiller para acceder a la UPNA en igualdad


Mendozako Euskal eta Nafar Etxeak elkarrekin hartu dute parte, lehen aldiz, euskara klase batean\nDenak Bateko Euskal Etxeko euskara ikasleak Nafar Etxean izandako klase batean\nMendoza, Argentina. Urriaren 2an Mendozako Denak Bat Euskal Etxeko lau euskara talde hiriko Nafar Etxean bildu ziren klase batean parte hartzeko. Eskola Denak Bat-eko irakaslea den Lautaro Pincheiraren esku egon zen, Argentinako euskal etxeak bisitatzen ari diren Ander Zudaire, Nora Urtasun eta Alicia Urtasun gazte nafarrak tarteko. Irakasleak azaldu digun legez, ongietorria eman ostean, hiru ekintza egin zituzten ikasleek klasean: euren aurkezpena, banakako jolas bat eta ixteko, talde jolas bat.\nLautaroren esanetan, “Oso esperientzia ona izan zen eta nolabaiteko mugarria izan da kontuan izaten badugu euskarak daukan garrantzia eta batzuetan batzuk bere inguruan sortzen dituzten polemikak. Normaltasun seinale da eta animatuko nintzateke estera gure Alik zeukan amets bat bete dugula ekintza honekin”, adierazi dio Lautarok EuskalKultura.com-i.\nGogora dezagun joan den apirilean hil zela Mendozan nafar sustraiak zituen Alicia Aguirre, Denak Bat-eko lehendakaria izateaz gain lan handia egin zuen emakumea izan zena Mendozan euskara mantendu eta zabaltzen, hirian jaiotako lehenengo euskara irakaslea izanik.\nEuskara Klasea Nafar Etxean\nEuskara Nafar Etxean\nEuskara Nafar Etxean (II)


Mikel Zubizarreta: IZAERA\nGure programa Izaera atalarekin hasi nahi izan dugu, irakurri ahal duzuen bezela "Axkoittiarrak gea eta Axkoittiarrak izeten seiu nahi deu" esaldia erabili dugu atalari sarrera eman eta berau laburbiltzeko.\nGaurkoan hautagai batzuk, Antonio Oteiza Fundazioko lehendakariaren eskutik, Azkoitiko ondarearen inguruko bisita paregabea egiteko aukera izan dugu. Fundazioan bertan elkartu gara berarekin eta kaleetako eraikuntza ezberdinen istoria ezagutzeaz gain, garai hartako hirigintzaren nondik norakoez jabetzeko aukera ere izan dugu.\nHerriko elkar leku nagusiak ziren, merkatua eta enparantza nagusiaren hainbat aldaketa eta sorrera ezagutu eta Plaza Berrin barrena, Balda Plazara iritsi gara. Bidean, noski, hainbat jauregietako istorio eta pasadizoak ere kontatu dizkigu Jaun Bautista Mendizabalek.\nBisitari amaiera emateko, Azkoitiko Zalduntxo eta Euskalerriaren adiskideen elkartearen egoitza den Intsausti jauregian izan gara.\nPublicado por Mikel Zubizarreta en 16:30\nEtiquetas: hautagaiak, izaera, kanpaina


Ama Zuria Torneoko bigarren finalerdia, zuzenean | El Diario Vasco\nTelevisiónAma Zuria Torneoko bigarren finalerdia, zuzenean\nAma Zuria Torneoko bigarren finalerdia, zuzenean\nEspainiako Traineru Txapelketa eta Euskadiko Sega Txapelketako finala ere eskainiko dituzte ETB1ek eta eitb.eus-ek\nDomingo, 6 agosto 2017, 09:45\nIgande arratsaldean, Ama Zuriaren Torneoko bigarren finalerdia izango dugu ikusgai ETB1en eta eitb.eus-en. Bertan, Ezkurdia-Rezusta eta Altuna III-Merino II bikoteak neurtuko dira. Jaialdia 17:00etan hasiko da, Mendizabal-Tolosa / Peña-Etchegoin norgehiagokarekin. Hirugarren partidan, Elordi-Erostarbe eta Bakaikoa-Erasun izango ditugu aurrez aurre. Xabier Euzkitzek, Joxan Tolosak eta Elena Azpeitiak egingo dute kontakizuna.\nPilotaren aurretik, 16:00etan, herri kirolen tartean, goizean Asteasun jokatutako Euskadiko Sega Txapelketako finalaren berri emango du Juanan Legorburuk Miguel Mari Jauregi lagun duela.\nGoizean, 12:00etan, Castro Urdialesen jokatuko den Espainiako Traineru Txapelketa eskainiko dute ETB1ek eta eitb.eus-ek. Mikel Olazabalek gidatuko du emanaldia Ibon Gaztañazpirekin eta Sara Gandararekin batera.\nIgandeko kirol eskaintza osatzeko, bi emanaldi izango ditugu ETB4n: eskuzko pasakako Gipuzkoako Txapelketako finala, 12:00etan, eta zesta puntako Lekeitioko Sariko finala, 20:30ean. Biak eitb.eus-en ere jarraitu ahal izango ditugu.\nLos Simpson. El secreto de la familia amarilla Hondarribian eta Pasaian ibiliko da ETB-1eko itsasontzia


Bolibiako brigadaren lehen kronika\nSubmitted by admin on Ig, 2016/08/07 - 15:32\nBidai luzearen ondoren, astearte arratsaldean, abuztuaren 2an, iritsi ginen Santa Cruzera. Lo egiteko lekua bilatu eta segituan deskantsatzera joan ginen, hurrengo egunean egun luzea baikenuen aurretik.\nGoizean goiz elkartu ginen ONG Desafioko Alejandro Dausárekin. Bera izatez argentinarra da, baina urte ugari daramatza Bolibian eta goitik behera ezagutzen du bertako errealitatea. Bolibiaren sorreratik gaur egunerarteko ibilbidea egin zigun; zergatik eta nola sortu zen herrialdea, azken urteetan ematen ari den aldaketa politikoa, honen indargune eta kontraesanak…\nSanta Cruzeko egoera ere azaldu zigun. Eliteak bizi diren gunea da eta eskuina dago indarrean. 2008 urte inguruan tentsio une handiak bizi izan ziren, bertako autonomistek aldaketaren aurkako jarrera oso gogorra hartu baizuten, eta kalean indigenekiko arrazismoa eta bazterkeria oso handia zen. Egun ere, Dausáren hitzetan, egoera asko lasaitu den arren klase zapalkuntza eta indigenekiko ezin ikusia oraindik ez da desagertu.\nDausárekin ONG Desafioren eginkizunetaz ere aritu ginen. Gazteen ahalduntzean aritzen dira lanean, hauek gero euren talde eta mugimenduetara eraman dezaten. Giza eskubide eta ongi bizitzearen alde egiten dute, formakuntza eta dinamiken bidez.\nArratsaldean IPELCko (Instituto Plurinacional de Estudio de Lenguas y Culturas) zuzendaritzarekin bildu ginen. Kontu motza izango zen beraiek datorren urteko plangintza osatzeko bilera baitzuten, baina modu naturalean hizkuntzen normalizazioaren inguruko solasaldian hasi ginen. Beraien eginkizuna zein den azaldu eta euren erronken berri eman ziguten. Guk euskararen errealitatea azaldu genien eta ikastolek, euskaltegiek… duten paperaren inguruan aritu ginen. Erreferentetzat zeukaten euskararekin egindako lana eta interes handia azaldu zuten bereziki trasmisioaren eta helduen alfabetizatzearen kontuarekin.\nOstegunean Radio Santa Cruzekoek elkarrizketa egin ziguten. Nahiz eta Santa Cruzeko irratia izan, ia Bolibia guztira iristen da. Bertan nondik gatozen, brigadaren egikinzuna, Euskal Herriko borroka… izan genituen mintzagai.\n-ONG Desafio: desafio.org.bo\nGehiago irakurriBolibiako brigadaren lehen kronika -ri buruz\nGehiago irakurriBolibiako brigada Columna Sur-eko kideekin Cheren sua bizirik mantentzen -ri buruz\nBolibiako brigadaren argazkiak Che hil zuten lekutik\nSubmitted by admin on Ar, 2016/08/09 - 09:13\nGehiago irakurriBolibiako brigadaren argazkiak Che hil zuten lekutik -ri buruz\nGehiago irakurriBolibiako brigadaren kronika: Ramon Rocha idazlea eta Cochabambako ikasle mugimendua -ri buruz\nBolibiako brigadaren 4. kronika eta argazki galeria: mARTadero\nSubmitted by admin on Or, 2016/08/12 - 15:53\nBilerak alde batera utzi eta Villa Coronilla auzoan dagoen mARTadero gune sozial autogestionatua bisitatzera joan gara. Auzoaren izenaren atzean emakume borrokalari batzuen istorioa ezkutatzen da.\n1812an, Bolibia independentziaren alde borrokatzen ari zenean, Cochabambako erasoetan batez ere emakumeak izan ziren La Coronilla izeneko mendixkan lubakietan egon zirenak. Soldaduek garaitu zituzten arren, Cochabambako historian garrantzi handiko gertaera izan zen eta geroztik modu batean edo bestean hiriko leku ezberdinetan omenduak izan dira. Irakurri osorik\nGehiago irakurriBolibiako brigadaren 4. kronika eta argazki galeria: mARTadero -ri buruz\nBolibiako brigada KUSKA emakume artisauen elkarteko Maria René Camachorekin\nSubmitted by admin on Al, 2016/08/15 - 10:02\nGehiago irakurriBolibiako brigada KUSKA emakume artisauen elkarteko Maria René Camachorekin -ri buruz\nBolibiako brigadaren 5. kornika: RAFA PUENTE eta JUANITA ANCIETA\nSubmitted by admin on Ar, 2016/08/16 - 10:48\nCochabambako azken egunei zukua atera nahian Rafa Puente eta Juanita Ancietarekin bildu gara. Rafa Puente aldaketaren aldeko militantea da eta ibilbide luzea izan du Bolibiako aldaketa prozesuan eta baita gobernuan ere, nahiz eta azken urteetan gobernuarekiko ikuspuntu kritikoa azaldu duen. Bere etxean hartu gintuen eta ordu luzez aritu ginen azken hamar urteez berriketan. Puenteren iritziz Evoren lehenengo agintaldia Bolibiak izan duen onena da, baina uste du ordutik egin diren politikek hainbat hutsune dituztela. Onartzen du Evoren gobernuak indigenen errekonozimendua ekarri duela eta honek ez duela atzera bueltarik. Honetaz gain, ekonomian izan den gorakada eta pobreziaren jaitsiera nabarmena azpimarratu zituen. Irakurri osorik\nGehiago irakurriBolibiako brigadaren 5. kornika: RAFA PUENTE eta JUANITA ANCIETA -ri buruz\nGehiago irakurriBolibiatik 6. kronika: Gobernua barrutik ezagutzen -ri buruz\n7. kronika Bolibiatik: mugimendu sozialak ezagutzen\nSubmitted by admin on Ar, 2016/08/23 - 11:35\nGobernua eta ministerioak barrutik ezagutzeaz gain, mugimendu sozialen lana ere ezagutzeko aukera izaten ari gara La Pazen. Mugimenduak dira prozesu honen sustengu eta ezinbestekoa zen hauek ere ezagutzea.\nConfederación Sindical Única de Trabajadores Campesinos de Bolivia (CSUTCB) batasun paktuan parte hartu zuten 5 mugimenduetako bat da. Sindikatu honetako Rodolfo Machakak momentu honetan dituzten erronkak adierazi dizkigu. Eredu ekonomiko komunitario baten alde dabiltza lanean, lurrak kudeatzearen subirautza izan nahi dute, beraiek izan daitezen herrialde honetako ekonomiaren oinarrietako bat. Bestalde, jende asko landatik hirira joaten ari dela aipatu digu, eta horri buelta emateko ere lan egin behar dutela azpimarratu du.\nEmakumeak ere sektore garrantzitsua izan dira aldaketa prozesu honetan eta horrela adierazi digu Julieta Paredes feminista komunitarioak. Urte luzez ibili da bera borroka feministan, baina 2000. urtean hausnarketa prozesu batean sartu ziren. Konziente ziren Bolibia mailan ezagunak zirela, baina ez zutela herriarengan inzidentziarik. Horregatik kontzeptuak berdefinitzeko beharra ikusi zuten eta feminismo komunitario kontzeptua sortu zuten. Beraientzako feminismoa edozein emakumek bere eskubideen alde egiten duen borroka da. Komunitatean egin behar da borroka eta denon erantzukizuna da patriarkatuarekin amaitzea.\nSanta Cruzen eta Cochabamban bezala, Columna Sur gazte antolakundearekin biltzeko aukera izan dugu oraingo honetan ere. Beraien bileran izan gara eta aurrekoan aipatu genuen bezala egingo duten kongresua antolatzen dabiltza burubelarri. Azkenean urrira arte atzeratu dute kongresua eta bertan erakundearen barne antolakuntza eta talde motorra aukeratuko dituzte. Oraingo honetan ere Euskal Herriaz hitz egiteko aukera izan dugu. Torturaz, estatu espainiarren errepresio mekanismoez… ere aritu gara solasean.\nGehiago irakurri7. kronika Bolibiatik: mugimendu sozialak ezagutzen -ri buruz\nGehiago irakurriAzken kronika Bolibiatik: JALLALLA BOLIBIA! -ri buruz


Elias (hebreeraz: Eliyahu, «Jahve ene Jainkoa da»; antzinako grezieraz: Ηλίας, Elías; errusieraz: Илья, Ilya; latinez: Helias; arabieraz: إلياس, Ilyās) (Tisbe, egungo Jordania, K. a. IX. mendea) Israelgo Erresumako profeta izan zen.\nElias (hebreeraz: Eliyahu, «Jahve ene Jainkoa da»; antzinako grezieraz: Ηλίας, Elías; errusieraz: Илья, Ilya; latinez: Helias; arabieraz: إلياس, Ilyās) (Tisbe, egungo Jordania, K. a. IX. mendea) Israelgo Erresumako profeta izan zen. Akab, Okozias eta Joram erregeen garaian bizi izan zen. Akab erregearen garaian (K. a. 873-K. a. 853. urteen inguruan), Israelgo erregeen apostasiak arriskuan jarri zuen monoteismoa indartzen saiatu zen. Baalen profetak hil zituen eta ekintza horregatik Jezabel erregina kontra jarri zitzaion. Horeb edo Sinaira ihes egin behar izan zuen hargatik. Israela itzulirik, Nabot hil izana aurpegiratu zion Akab erregeari. Azkenik, suzko gurdi batean eraman zuten zerura, Eliseo bere jarraitzailearen begien aurrean. Munduaren azken egunetan itzuliko omen da berriro, bukaera iragarriz. (eu)\nElias (hebreeraz: Eliyahu, «Jahve ene Jainkoa da»; antzinako grezieraz: Ηλίας, Elías; errusieraz: Илья, Ilya; latinez: Helias; arabieraz: إلياس, Ilyās) (Tisbe, egungo Jordania, K. a. IX. mendea) Israelgo Erresumako profeta izan zen. (eu)


B1 bitaminaren beharrak | Consumer\nB1 bitaminaren beharrak\nOsoko zerealak, lekaleak eta txerri-haragia dira tiamina gehien biltzen duten elikagaiak.\nEgilea: maitezudaire 2004-ko azaroak 23\nB1 bitamina edo tiamina bitamina hidrosolubleen multzokoa da. Karbohidratoen metabolismoan parte hartzen du; faktore horri esker, organismoak errendimendu energetiko handiena lor dezake makronutriente horietatik abiatuta. Beste funtzio batzuk neuronen eta nerbioen nutrizioa dira, nerbio-sistemaren funtzionamendu onari laguntzeaz gain. Nutrizio klinikoan, tiamina gehiago erabiltzen da osagarri gisa, asaldura neurologikoen tratamenduan, hala nola polineuropatian, zeinak, batez ere, bitaminaren defizit dietetikoa eta alkoholismo kronikoaren ondoriozko urritasuna baititu. Elikagai ugarienak osoko zerealak eta horien bidez egindako produktuak dira. Gaur egungo dietak, ordea, zereal finduen kontsumoa du ezaugarri.\nEguneroko tiamina-beharrak, batez ere karbohidratoetatik datorren energia-beharrarekin lotuta daude. Energia 4.400 kJ bakoitzeko 0,33 mg behar dira (1.051 Kcal inguru) eta, beraz, pertsona helduentzat eta haurrentzat 0,5 mg/1.000 Kcal hartzea gomendatzen da. Madrilgo Unibertsitate Konplutentseko Nutrizio Sailak deskribatzen dituen “Espainiako biztanleentzat gomendatutako janaldiak” tiamina-eskakizunak adinaren, sexuaren eta egoera fisiologikoaren arabera ezartzen ditu.\n6 eta 10 urte bitarteko haur txikietan, egunean 0,8 miligramo jatea gomendatzen da. Emakumeek, batez beste, 0,9 mg/egun behar dute; 13 eta 16 urte bitarteko nerabeek, 1 mg egunean; emakume haurdunek eta bularreko haurrek, eta 0,8 mg/egun 50 urtetik aurrera. Gizonetan, batez bestekoa 1,1 mg/egunekoa da, eta 1,2 mg/egunekoa 16 eta 40 urte bitartekoa. Karbohidratoen metabolismoan tiaminak parte hartzen duenean, mantenugai horretan aberatsak diren elikagai gehiago kontsumitzen dutenek (lekaleak, patatak, pasta, arroza, ogia eta gainerako zereal eta deribatuak) tiamina gehiago beharko dute.\nBiztanle-taldeen arteko aldeak oso txikiak dira. Elikagai ugariz osatutako dieta orekatua nahikoa da B1 bitamina kopuru gomendatua lortzeko, elikagai ugarik baitute.\nZerealak: integralak eta biologikoak\nTiamina difosfatoa da bitaminaren forma aktiboa. Konposatu hori ugari da osoko zerealetan. Kontsumitzen diren elikagai gehienak findu egiten dira (irin horrekin egiten dira ogia, galletak, pasta, oreak, gozogintza eta opilak edo arroz zuria). Fintze-prozesuan, zerealen oskola kentzen da; zati horretan, tiamina ez ezik, beste bitamina hidrosoluble batzuk ere aurkitzen dira (B2, B3, B9).\nFintze-prozesuan, zerealen oskola, tiamina eta beste bitamina hidrosolubleak ezabatzen dira.\nTiamina elikagai ugaritan banatzen da, baina zereal integralak eta txerri-haragia dira erreferentzia. Haragiek, batez beste, 0,11 eta 0,15 mg/100 g bitartean dute; txerriak, berriz, 5 edo 6 aldiz gehiago. Kalkuluen arabera, 100 g azpizun 0,90 mg ditu, ia txerri-solomoaren kantitate bera (0,52 mg) halako bi. Soja freskoa eta dilistak dira gehien kontzentratzen diren lekadunak, hau da, 0,60 mg/100 g gutxi gorabehera. Hala ere, elikatze-iturri nagusia zerealak dira, integralak kontsumitzen badira.\nArroz integralak 0,40 mg/100 g tiamina du, arroz zuriak halako bi. Dietaren osagarri gisa, galorratza nabarmentzen da, 2 mg produktuaren 100 gramoko. Hala ere, gehigarri gisa hartu arren, irensten den kopurua hain da txikia, ezen ez baitu ekarpenik egiten.\nAkats azkar baten zeinuak\nTiamina beharrezkoa da ehun guztientzat. Kontzentrazio handiak ditu muskulu eskeletikoan, bihotzean, gibelean, giltzurrunetan eta garunean. Karbohidratoen metabolismoan parte hartzen duten zenbait entzimarentzako kofaktorea da. Entzimak garrantzitsuak dira zenbait osagai zelularren biosintesian, hala nola neurotransmisoreetan, eta oxidazio-estresaren defentsan erabilitako erredukzio-baliokideak sortzeko.\nBitamina hidrosolublea denez, ekarpen dietetikoa maiz egin behar da. Dokumentatu da B1 bitamina gutxi duen dieta zorrotza duten pertsonek 18 egun inguru dituztela bitamina horren akidura akutua; hala ere, alkoholismoa da herrialde aberatsetako akatsik ohikoena. Alkoholak hesteetako xurgapena eta zelulen erabilera oztopatzen ditu. Nahi ez diren ondorio horiek lagundu egiten dute mendekotasuna duten pertsonengan tiamina-urritasuna nagusitzen.\nTiaminarik eza zenbait nahasterekin lotzen da, hala nola apetitua galtzea, ahultasuna, gogo-aldartea eta polineuritisa. Polineuritisaren sintomarik ohikoenak hauek dira: beheko artikulazioen inurridura, sorgortzea, hanketan errotzea edo ahultasuna. Kasu nabarmenagoetan, polineuritisari depresioa, buru-nahastea eta takikardia gehitzen zaizkio. Agerpen larriago horiek beriberi izeneko gaixotasun baten sintomak dira. Gaixotasun hori tamina-gabezia dietetiko kronikoak eragiten du, eta bihotza edo nerbio-sistema kalte ditzake (neuropatia edo Wernicke-Korsakoffen sindromea).\nANTISORGAILUAK ETA B1 BITAMINA\nAhozko antisorgailuek mantenugaien, bereziki bitaminen, metabolismoan duten eraginaz dakitena ugari da. Jakina da sendagai horiek A bitaminaren maila serikoak handitzen dituztela, eta beste batzuk, hala nola B1, B2, C bitamina eta azido folikoa, maila organiko txikiagoetan kuantifikatzen dira. Beharrezkoa da, bitamina-gabeziak saihesteko, antisorgailuak hartuz gero, dieta berrikustea.\nbitamina Dieta osoko zerealak tiamina txerriki


Aitortu-EzKomertziala-LanEratorririkGabe 2.5 Espainia\n"Baimenaren osagaiak" dira baimenaren ezaugarri nagusiak, baimendunak egindako hautapenaren araberakoak eta baimen honen izenburuan ageri direnak: Egiletza aitortu (Aitortu), Merkataritza erabilerarik gabe (EzKomertziala), Lan eratorririk gabe (LanEratorririkGabe).\nLana erreproduzitu, banatu eta jendaurrean erakusteko eskubidea.\nAdierazitako eskubide horiek bitarteko eta formatu guztien bidez erabil daitezke, ukigarriak nahiz ukiezinak izan, ezagunak nahiz oraingoz ezezagunak izan. Aipatutako eskubide horien barruan dago behar diren aldaketa teknikoak egiteko eskubidea, beste bitarteko eta formatuetan erabili ahal izateko eskubideok. Baimendunak berariaz lagatzen ez dituen eskubide guztiak erresalbatu egiten dira, barne direla, azalpen gisara baina ez hartara mugatuta, 4d atalean xedatutakoak.\nBaimen honen baldintzen pean soilik erreproduzitu, banatu edo jendaurrean hedatu dezakezu lana, eta baimenaren kopia edota URIa (Uniform Resource Identifier) erantsi behar diozu lanaren kopia edo grabaketa erreproduzitu, banatu edo jendaurrean hedatzen duzun bakoitzean. Ezin duzu lanaren gainean baldintzarik eskaini edo ezarri, baimen honetako baldintzak edota lagapen-hartzaileen eskubide erabilera ezertan aldatu edo murrizten baditu. Ezin duzu lana berbaimendu. Oso-osorik gorde behar dituzu baimen honi buruzko eta berme ezari buruzko ohar guztiak. Ezin duzu lana erreproduzitu, banatu edo jendaurrean hedatu lanaren eskuratzea edo erabilera baimen honetako baldintzen aurka kontrolatzen duten bitarteko teknologikoez. Aurreko hori ezartzen zaio elkarrekiko lan batean edo datu base batean erantsitako lanari, baina horrek ez du esan nahi haiek baimen honen baldintzapean egon behar direnik, baimen honen gai den lana alde batera utzirik. Elkarrekiko lan bat edo datu base bat sortzen baduzu, baimendunaren onespena jaso ondoren, kendu beharko dituzu elkarrekiko lan horretatik edo datu base horretatik 4c paragrafoan eskatzen diren kredituak, eskatzen zaizunaren arabera eta ahal duzun neurrian.\nAurreko 3. atalean lagatako eskubideak ezin dituzu inolaz ere erabili xede edo joera nagusia baldin bada merkataritza irabazia edo diru ordainketa pribatua lortzea. Lanaren trukean beste lan jabetza intelektualak babestutakoak eskuratzea, fitxategiak partekatzeko sistemen bitartez, ez da merkataritza irabazia edo diru ordainketa pribatua lortzea xede edo joera nagusia duen jardueratzat hartuko, baldin eta babestutako lan horien trukeari buruz ez badago inolako diru ordainketarik.\nZuk lana, edota hura erantsita duen elkarrekiko lana edo datu basea, erreproduzitu, banatu edo jendaurrean hedatzen baduzu, lanaren jabetza intelektualari buruzko ohar guztiak oso-osorik gorde beharko dituzu eta aitortu beharko dituzu:jatorrizko egilea, erabiltzen ari zaren bitartekoaren arabera zentzuzkoa den eran, adierazirik jatorrizko egilearen izena (edo, hala dagokionean, goitizena), emana baldin bazaizu, eta aitorturik baita ere jatorrizko egileak edota baimendunak hartarako izendatutako beste parteak (adibidez, erakundeak, argitalpenak, aldizkariak) lege oharrean, erabilera baldintzetan, edo zentzuzkoa den beste edonola; lanaren izenburua, eman baldin bazaizu; zentzuzko era batean, baimendunak bere lanari lotu nahi dion URIa (Uniform Resource Identifier), baldin badu, betiere URI hori jabetza intelektualaren oharraz edo lanaren baimenaren informazioaz baldin bada. Ohar hori zentzuzkoa den edozein eratan egin daiteke, betiere elkarrekiko lanetan edo datu baseetan oharra agertzen bada gainerako egileei buruzko oharrak agertzen diren lekuan eta haien gisako eran.\nZalantzarik egon ez dadin, baimendunak eman beharreko baimena baztertu gabe, batez ere ikus-entzunezko lan bat denean, baimendunak beretzat gordetzen du lanaren ustiatze-eskubideak, bai bakarka bai eskubide-kudeaketako erakundeen bitartez (adibidez, SGAE, Dama, VEGAP), jasotzeko eskubidea, eta elkarrekiko lanetatik edo datu baseetatik datozen eskubideak jasotzeko eskubidea, ustiapen horren xede edo joera nagusia merkataritza irabazia edo diru ordainketa pribatua lortzea denean.\nBaimen hau eta beraren ondorioz lagatako eskubideak beste gabe amaituko dira baimenaren baldintza guztiak betetzen ez badira. Baimen honen mende zuregandik elkarrekiko lanak edo datu baseak jaso dituzten pertsonenedo erakundeen baimenak, ordea, ez dira amaituko pertsona edo erakunde horiek baimen honen baldintza guztiak betetzen jarraitzen badute. Baimen honetako 1, 2, 5, 6, 7 eta 8. atalek indarrean jarraituko dute baimen honen indarraldia amaitu arren.


Hiruburuen esperientzia eta ondorioak azaldu ditugu Gasteizko Udalean Hiruburuen esperientzia eta ondorioak azaldu ditugu Gasteizko Udalean\n2014ko urrian EGK-k Hiruburuak antolatu zituen: Gasteizko politikarien, teknikarien eta gazteen arteko topaketak gazteentzat interesgarriak diren gaiak jorratzeko (enplegua, etxebizitza eta proiektu autogestionatuak). Une horretan, esperientzia bera eta sortu ziren ondorioak udal ordezkariei helarazteko konpromiso hartu genuen. Gaur gure hitza betez, EGk bi udal batzordetan parte hartu du, “Enplegu sustapenaren, garapen ekonomiko iraunkorraren eta sozietate publikoen batzordea” eta “Euskara, kultura eta hezkuntza batzordea”. Zinegotziek proposamenak aztertzeko konpromiso politikoa hartu dute.\nItsaso Anduezak, EGK-ko presidenteak, bi batzordeetan hartu du hitza eta “agerraldi hauek oso garrantzitsuak” zirela azpimarratu du, gazteon hitza entzua izango zelako. Lehenengoan, Hiriburuetatik enplegua arloan sortu ziren ideiak azaldu ditu, batez ere Udal kontratazioarekin lotura dutenak, bekak, praktikak eta horrelakoak aipatu dira. Bere hitzetan “ezin dira 11 beka bakarrik egon Gasteizen 6.600 gazte langabezian daudenean, ezin dira soilik 3 hilabeteko lan esperientzian izan eta honen jarraipen bat egin behar da”. Gainera, gaztea izatea gizarte baldintza bezala onartzea eskatu da. Aurkeztu diren ideia guztiak, Hiruburuak eta gero sortu zen txostenean irakur daitezke.\nEGKren ondoren, Udal Gobernu eta oposizioko talde politikoen txanda iritsi da. Orokorrean denak ados egon dira proposatutako ideiekin eta gazteen parte hartzearen balorazioa oso positiboa egin da; hau da hitz egindakoaren laburpena:\n– Udal Gobernua (PP): “Gazteek eman dituzten ekarpenak entzun ditugu eta aztertzeko konpromiso politikoa hartzen dugu, euren parte hartzea ezinbestekoa da”.\n– EH Bildu: “Administrazioetatik borondate ona izan dezakegu, baina gazteen ideiak kontuan hartu behar ditugu, hori eskatzen ari dira”.\n– PSE-EE: “Egoera hobetzeko lana egin behar dugu eta erantzunak eman behar ditugu. Udal Gobernuak proposamenen bat onartzeko konpromisoa har dezake?”\n– EAJ-PNV: “Guztiontzat onartzen ez ditugun lan-baldintzat, gazteekin bai onartzen ditugu. Gizarte baldintzak aldatzea eskatzen bada, bihar bertan egin daiteke”\nBigarren batzordean, EGK-k eta Gasteizko Udalak sinatuta duten hitzarmenaren berri eman da eta, honen barruan, Hiruburuak gauzatzeko prozesuaz azalpenak eman dira. Batzordeko politikari batzuk jardunaldi hauetan parte hartu zuten eta besteek ez, baina denek horren inguruan prestatu zen laburpen bideo ikusteko aukera izan dute.\nAgerraldi hauekin EGKren konpromisoa bete da eta orain Udal Gobernuaren jardunean eta aurrerago egingo diren planetan ideiak hauek gauzatzea espero da, eta, arrakasta ikusita, aurten ere beste Hiruburuak antolatzea.